text:
---------------> IMAH PANGANCIKAN RAGA, BASA PANGANCIKAN RASA, SUNDA PENGANCIKAN KULA<----------------- SUKABUMI : Jalan Pelabuhan Gang Sejahtera IV No. 44 CIPOHO-SUKABUMI 43142 PROPINSI JAWA BARAT, (ALAMAT SEKARANG DI BENGKULU : Jalan Batang Hari VI NO. 8 KUALA ALAM - PADANG HARAPAN - KOTA BENGKULU - PROVINSI BENGKULU
Senin, 30 November 2009
Rayat Butuh Wawakil nu Amanah geusan Nyanghareupan Krisis Global
Krisis taun 98 mangrupa krisis ekonomi nu ngarandapan nagara-nagara Asia wungkul. Nagara-nagara sejenna di luar Asia teu keuna ku krisis. Ku kituna, harita nagara-nagara kuat saperti Eropa, Amerika jeung Jepang, milu mikiran enggoning ngungkulan eta pasualan. Ari ayeuna euweuh hiji ge nagara anu teu keuna ku sakadang krisis (krisis global). Teu diiwalkeun, kaasup nagara kuat oge keuna ku krisis. Hartina, nagara-nagara kuat ge, boro-boro mantuan nagara leutik, keur nagarana sorangan ge perelu nyalametkeun sewang-sewangan.
Ku kituna, taun 2009 ieu, urang kudu leuwih apik, soson-soson tur leuwih daria sangkan bisa leupas tina pasualan anu leuwih beurat ti batan taun-taun samemehna. Komo deui, taun ieu urang nyanghareupan kagiatan akbar nyaeta mapag hajat demokrasi 'Pemilu Legeslatif' (DPR Pusat, DPD, DPR Propinsi jeung DPR Kota/Kabupaten). Nu saterusna pilihan Presiden deui.
Pikeun para wawakil rayat nu diuk boh di Dewan Perwakilan Rakyat (DPR RI, Propinsi sarta Kota/Kabupaten) boh di Dewan Perwakilan Daerah (DPD) dipentes masing bisa nyumponan aspirasi kereteg hate rayat sagemblengna. Hartina, perelu tokoh para wawakil rayat nu kompeten, amanah nu saetuna bisa nyumponan kereteg jeung harepan-harepan rayat.
Hal di luhur minangka pangbageana Prof. Dr. Ir. H. Ginanjar Kartasasmita, Ketua Dewan Pangaping PB. Paguyuban Pasundan oge Ketua DPD RI nu taun ayeuna nyalon deui DPD, dina acara Silaturahim Dewan Pangaping PB Paguyuban Pasundan jeung kulawarga besar Paguyuban Pasundan Cabang Kota Bandung, poe Saptu 7 Maret 2009 di palataran Kantor PB. Paguyuban Pasundan, Jalan Sumatera 41 Bandung. Hadir dina acara, H. A. Syafei, Ketua Umum PB. Paguyuban Pasundan, Prof. Dr. HM. Didi Turmudzi, M.Si., Sekjen PB. Paguyuban Pasundan, H.R. Tata Gautama Suryawan Ketua YPDM Pasundan, Ny. Hj. Popong Otje Djungjunan Dewan Pangaping PB. Paguyuban Pasundan, H. Dada Rosada Ketua Dewan Pangaping Paguyuban Pasundan Cabang Kota Bandung, R. Gani Kusumasubrata Dewan Pangaping Paguyuban Pasundan Cabang Kota Bandung, Soma Gantika Ketua Paguyuban Pasundan Cabang Kota Bandung, T. Subarsyah Wk Ketua Paguyuban Pasundan, rengrengan pangurus Paguyuban Pasundan Cabang Kota Bandung, para guru katut siswa siswi Pasundan Kota Bandung, sarta para tamu ondangan nu hadir teu kurang ti 500 urangna. Harita palataran Paguyuban Pasundan nu sakitu legana dadak jadi heureut, saking ku pinuhna anu hadir.
Sajeroning kitu H. Dada Rosada Ketua Dewan Pangaping Paguyuban Pasundan Cabang Kota Bandung dina pangbageana nandeskeun, mugia silaturahmi ieu janten wadah beungkeutan silih cacap kanyaah dina saamparan sabaraya rasa. Lian ti kitu, saur Kang Dada deui tandes naker, asmana Dewan Pangaping katut rengrengan pangurus Paguyuban Pasundan Cabang Kota Bandung, ngahaturkeun wilujeng sareng jurung du'a ka Bapa Ginanjar Kartasasmita nu nyalonkeun deui janten DPD RI, Ibu Hj. Popong Otje Djungjunan caleg DPR RI, Kang Gani Kusumasubrata caleg DPR RI, sareng Bapa Ali Hasan caleg DPR Propinsi. "Mugia wargi-wargi urang anu kagungan maksad seja maranggung sing jucung nanjung apanjang apunjung".***


c: text/html

text:
Rupa – Rupa Suhunan di Tatar Sunda
Rupa – Rupa Suhunan di Tatar Sunda
Di masarakat Sunda baheula, tos teu bireuk deui yén di tatar sunda aya sababaraha rupa wangunan imah. Biasana mah mangrupa imah panggung, anu paseuk / suku na (pondasi) dijieun tina batu pasagi / balok anu disebat ogé batu tatapakan. Kanggo tihangna nganggé kai balok. Bagéan handap / amparan ngagunakeun papan kai atau palupuh tina haur/awi. Bagéan sisi / piding na nganggé bilik atanapi papan kai.
Anu ngabédakeun dina sewang-sewangan eta wangunan nyaéta bagéan luhur / suhunan. Rupa – rupa suhunan anu dimaksad diantawisna :
1. Julang Ngapak
Nyaéta rupa wangunan imah anu suhunan bagéan kénca tur katuhuna rada rubak ka gigir. Aya ogé anu nyebutkeun maké sorondoy. Upami ditingal ti palih payun sapertos manuk julang anu nuju hiber tur mébérkeun jangjangna.
2. Parahu Kumureb
Nyaéta rupa wangunan anu suhunan siga parahu anu nagkub.
Suhunan parahu kumureb, kiwari mah disebatna ATAP PERISAI.
3. Badak Heuay
Nyaéta rupa wangunan sapertos saung, teu nganggo wuwung sambungan suhunan /hateup payun sareng pengker. Upami ditingal sapertos badak nuju heuay.
4. Jolopong
Nyaéta rupa wangunan anu suhunanna manjang, sering disebat ogé suhunan panjang atau gagajahan.
Suhunan Jolopong dianggo / digunakeun ogé di Kampung Pulo – Garut.
Suhunan Jolopong kiwari mah disebatna ATAP PELANA.
5. Capit Gunting
Nyaéta rupa wangunan imah anu dina tungtung payun tur pengker suhunan nganggo kai atanai awi anu dipasangkeunna na nyilang dibagéan luhurna sapertos gunting.
Suhunan capit gunting sami sareng atap pelana mung ditambihan rarangkén lisplang yang nyogok ka luhur tur nyilang.
6. Tagog Anjing
Nyaéta rupa wangunan anu percis sareng rupa badak heuay, mung aya sambungan ka payun tur turun sakedik. Janten wangunanna ngeluk siga anjing cingogo / nagog.
Rupa Suhunan Tagog Anjing
Saleresna masih aya kenéh rupa suhunan di tatar sunda anu sanésna, sementawis anu ieu heula, kapayunna urang lajeng deui.
Dicutat tina sababaraha Pedaran
Posted on April 25, 2013, in Budaya Sunda. Bookmark the permalink. 2 Comments.
-
salam Kenal Kang,…aralus pihan Blog na, nuhun 🙂

robotstxt: allowed

filter: keep


text:
Istrikaan
Istrikaan nyaéta kotak beusi ti handapna rata pisan bangunna méh juru tilu, di luhurna aya tutupna maké panyekelan, sok disebut ogé pangléotan atawa panglicinan.[1] Asal kecapna tina basa Walanda strijkizer nu miboga harti ngaleungitkeun kerutan baju ku maké pakakas nu dipanaskeun.[2] Gunana pikeun ngaratakeun papakéan supaya ngolontong. Istrikaan panasna biasana maké ruhak, aya ogé nu ku listrik atawa ku minyak tanah.[1]
Sajarah istrikaan saméméh maséhi[édit | édit sumber]
Istrikaan mimiti digunakeun ku bangsa Yunani taun 400 SM.[3] Nalika éta istrikaan dipaké pikeun nyieun titikelan vertikal dina pakéan-pakéan nu digunakeun dina upacara atawa hiji ritual rutin.[3] Bangsa Romawi ogé pernah ngagunakeun istrikaan nu wangunna ampir sarua jeung istrikaan modern jaman kiwari.[3] Istrikaan nu digunakeun ku bangsa Romawi mangsa harita disebut prelum.[3] Ieu jenis istrikaan ngagunakeun téhnik pressing.[3] Istrikaan ogé geus digunakeun ku bangsa China ti abad ka 1 SM. Ieu istrikaan mangrupa pot logam nu bisa dieusian ku areng.[3]
Sajarah istrikaan dina mangsa masehi[édit | édit sumber]
Awal abad ka-17 jalma ngagunakeun istrikaan nu kasohor ku sebutan sadiron.[3] Ahir abad ka-19 nepi ka abad 20 diciptakeun istrikaan citak (cast iron).[3] Taun 1800 diciptakeun istrikaan gas jeung istrikaan listrik.[3] Sanajan istrikaan geus lila dipaké dina kahirupan manusa, tapi jalma nu munggaran nyieun istrikaan teu bisa ditangtukeun.[3] Loba jalma nu percaya yén istrikaan listrik téh dijieun ku Henry W Seely dina taun 1882.[3] Istrikaan nu dijieun ku Henry masih miboga kahéngkéran nyaéta hésé panas.[3] ku lantaran kitu, loba élmuan nu nyampurnakeun téhnologi istrikaan, di antarana waé:
- Crompton saparakanca di perusahaan General Electrics manggih istrikaan listrik nu aya gagangan.[3]
- Earl Richardson jeung Joseph Meyers nyampurnakeun istrikaan listrik nepi ka taun 1926 dijieun istrikaan uap.[3]


text:
Musium Wayang
Musieum Wayang nya eta musium nu aya di Jalan Pintu Besar Utara No. 27, Jakarta. [1] Musium nu diresmikeun ku gubernur, Ali Sadikin tanggal 13 Agustus 1975. [2] Musium ieu umurna sarua jeung Musium Sejarah Jakarta (Musium Fatahillah). [2] Baheula na gedung ieu mangrupa garéja tua nu diadegkeun ku VOC taun 1640, ngaranna de oude Hollandsche Kerk. [1]Fungsina salaku tempat ibadah masarakat sipil jeung tentara bangsa Belanda nu cicing di Batavia. [1]
Di taun 1733, garéja ieu dirobah ngaranna jadi de nieuwe Hollandsche Kerk. [1] Tapi di taun 1808 aya gempa bumi nu ngahancurkeun garéja ieu. [2] Sanggeus diréhab, tuluy dijieun musium nu disebut Musium Batavia. [2] Musium ieu dibuka taun 1939 ku Gubernur Jenderal Belanda, Tjarda Van Starkenborgh Stachhouwer. [2]Musium ieu nu akhirna dingaranan Musium Wayang. [2]
Di musium ieu aya sakitar 6 rébu koléksi wayang ti sakabéh Indonésia. [2] Di rohangan luhur aya hiji fragmén wayang nu nyaritakeun kajadian proklamasi kamerdékaan. [2] Aya sosok Bung Karno jeung Bung Hatta dina fragmén ieu. Wayang ieu kungsi dibawa ka Belanda. [2] Di bagian koridor aya sababaraha rupa wayang, saperti wayang kulit, wayang beber, wayang golék, wayang klitik, nu asalna ti Surakarta, Yogyakarta, Cirebon, Sunda, Betawi, Banyumas, Banjarmasin, nepi ti Eropa, India, Amérika, Kamboja, jeung Thailand. [2] Salian ti éta, aya ogé wayang intan. [2] Wayang intan nya éta wayang kulit nu dihias ku sababaraha intan. Wayang ieu dijieun ku Ki Guno Kerti Wondo taun 1878. [2] Aya ogé wayang klithik, wayang nu dijieun tina kai, tapi di bagian leungeun mah dijieun tina kulit. [2] Nalika dimaénkeun, wayang ieu ngaluarkeun sora "klithik-klithik". [2] Nu pamungkas aya ogé nu disebut wayang Betawi, bentukna saperti wayang golék, gambaran tokoh-tokohna maké tokoh-tokoh Betawi di mangsa panjajahan. [2] Saperti tokoh Si Pitung, Centeng Belanda, Pak Haji, Jenderal Belanda, jeung sajabana. [2] Aya ogé bonéka Si Gale-Gale, bonéka ti Pulau Samosir, Sumatera Utara nu eusina roh putera raja Si Gale-Gale. [2] Sababaraha macem wayang berbentuk boneka ti Eropa, Malaysia, jeung Thailand ogé aya di dieu. [2]


text:
Tatarucingan Sunda
Perhatian :
Sura-seuri sorangan bisa disangka jalma gelo, tapi lamun nu maca tatarucingan ieu teu seuri-seuri acan, aya tilu kemungkinan. Kahiji jalma eta keur stress, kudu dirawat di jalan Riau Bandung, nu kadua jalma nu maca teu ngartieun basa Sunda, Nu katilu jalma eta teu bisa seuri pisan tikudrat ti keur lahir.
Dulur-dulur, cikan bisa teu neguh tatarucingan di handap ?
1. Hayam naon anu sukuna sarebu?
2. Sato naon anu teu bisaeun mundur?
3 . Bangku naon anu bisa didahar?
4 . Batu naon anu teu aya di cai?
5 . Oray naon anu teu bisaeun ngaleor?
6 . Piring naon anu bisa dipake nempo bulan?
7 . Manuk naon anu jangjangna dina suku, sirahna dina suku?
8 . Naon sababna ban mobil tina karet?
9 . Sapi naon anu bau?
10. Piring naon anu pangrame-ramena di Indonesia?
11 . Dicabak beye, ditakol ngabelentrang.
12 . Hayamna bodas, naonna anu hideung?
13 . Buah naon anu dipikaresep ku lalaki?
14 . Jam naon anu bisa nembang?
15 . Monyet naek kana tangkal kai, tinggal naonna?
16 . Pare naon anu teu ngeunah?
17. Sato naon anu sukuna dina sirah awakna dina sirah?
18. Kapas dua kg, batu sakilogram, lamun ditinggangkeun kana suku nyeri mana?
19 . Ku naon tukang baso nakolan mangkok?
20 . Soeh teu bisa dikaput, kotor teu bisa diseuseuh.
21 . Kaca naon anu nyeri?
22. Kaca naon anu seungit?
23 . Kaca naon anu pangbeuratna?
24 . Aya balon sapuluh, bitu hiji, kempes tilu, kari sabaraha deui?
25 . Dicekek beuheungna dieleketek beuteungna.
26 . Naon sababna ban sapedah anu tukang sok babari dugul?
27 . Naon sababna lamun anjing keur lumpat sok ngalieuk bae ka tukang?
28 . Hayam naon anu isuk-isuk tara kongkorongok?
29 . Leutik, bodas, panjang, teuas, lumpatna ngabelesat.
30 . Tukang naon lamun digeroan sok lumpat ngajauhan?
31. Bajuna hejo, leumpangna nguriling bari udud.
32 . Maju eleh, mundur meunang.
33. Aya manuk sapuluh ditembak hiji, tinggal sabaraha?
34. Sato naon anu pangleutik-leutikna sadunya?
35. Kapal naon anu teu bisa ngapung?
36. Hideung, leutik, bahaya.
37. Kumaha ngabedakeun sirah cacing jeung buntut cacing?
38. Naha superman bajuna make hurup “S”?
39. Tangkal naon anu sok dipikasieun?
40. Lamun Arjuna neangan cinta, ari Bima neangan naon?
41. Sirahna dina beuteung, ceulina dina beuteung, beuheungna dina beuteung.
42. Sapedah naon anu bisa ngapung?
43. Kuda naon anu teu bisa lumpat?
44. Minyak naon anu rame?
45. Batman nginum fanta, ari Superman nginum naon?
46. Hayam naon anu sok diteangan ku jelema?
47. Kalong naon anu pinter maen bal?
48. Gajah naon anu sukuna dua?
49. Lamun Superman ngapung tara ngadeukeutan panonpoe, naon sababna?
50. Diudag lumpat didagoan cicing.
Sok naon jawabanana ?…Taluk ?
Konci Jawabanana :
Tah ieu konci jawabanana
1. Hayam keur pawey
2. Sato nu keur nukangan tembok
3. Bangkuang
4. Batu garing
5. Oray nu ngalegleg linggis
6. Piring bolong
7. Manuk anu kageleng mobil
8. Mun tina coklat pasti digembrong sireum
9. Sapiteng
10. Piringatan 17 Agustus
11. Tai kotok napel dina tihang listrik
12. Kalangkangna
13. (Awewe) Buahenol
14. Jamrud
15. Tinggal turunna
16. Parea-rea omong
17. Kutu
18. Nyeri sukuna
19. Ku sendok
20. Keretas
21. Kacabok
22. Kacapiring
23. Kacalikan gajah
24. Kari salapan, da nu kempes teh ditiup deui.
25. Gitar
26. Bakating ku cape mikiran kumaha carana hayang miheulaan ban hareup
27. Sabab teu make kaca spion
28. Hayam paeh
29. Remeh napel dina kareta api nu keur maju
30. Tukang maok
31. Obat nyamuk
32. Nu keur lomba tarik tambang
33. Euweuh hiji-hiji acan da kaburu hiber
34. Incuna kuman nu teu dahar saminggu
35. Kapal nu mesinna ruksak
36. Sireum napel dina bom
37. Keleketek heula, nu seuri eta huluna
38. Sabab mun XL mah bakal logor teuing
39. Tangkal sampeu nu keur dipake nyumput maung
40. Neangan kukuna nu sok dibabawa ku tukang jamu
41. Orok nu keur dikakandung ku indungna
42. Sapedah anu ditalian kana sarebu balon gas nu keur ngapung
43. Kuda nu dicangcang
44. Minyaksikan pertandingan sepakbola
45. Minumpas kejahatan
46. Hayam leungit
47. Kalonggak Ajat Sudrajat ya… Robby Darwis
48. Gajah nu keur keprok
49. Sabab sieun S-na leeh kapanasan
50. Kalangkang


text:
Republik Indonesia Serikat
Republik Indonesia Serikat, disingket RIS, nyaéta hiji nagara federasi anu ngadeg dina tanggal 27 Désémber taun 1949 minangka hasil kasapukan tilu pihak dina Konférénsi Méja Bunder: Republik Indonesia, Bijeenkomst voor Federaal Overleg (BFO), sarta Walanda. Kasapukan ieu disaksian ogé ku United Nations Commission for Indonesia (UNCI) minangka wawakil PBB.
Republik Indonesia Serikat diwangun ku sababaraha nagara bagian, nyaéta:
- Republik Indonésia
- Nagara Indonésia Timur
- Negara Pasundan
- Negara Jawa Timur
- Negara Madura
- Negara Sumatra timur
- Nagara Sumatra Selatan
Sajaba ti éta, aya ogé nagara-nagara anu nangtung sorangan sarta teu ngagabung kana federasi, nyaéta:
- Jawa Tengah
- Kalimantan Barat
- Dayak Besar
- Daerah Banjar
- Kalimantan Tenggara
- Kalimantan Timur (henteu kaasup urut wewengkon Kasultanan Pasir)
- Bangka
- Belitung
- Riau
Republik Indonesia Serikat dibubarkan dina tanggal 17 Agustus taun 1950.
Republik Indonesia Serikat ngabogaan konstitusi nyaéta Konstitusi RIS. Piagam Konstitusi RIS ditandatanganan ku para Lulugu Nagara/Daerah ti 16 Nagara/Daerah Bagian RIS, nyaéta
- Mr. Susanto Tirtoprodjo ti Negara Republik Indonesia nurutkeun jangji-pasini Renville.
- Sultan Hamid II ti Wewengkon Istimiwa Kalimantan Barat
- Ideu Anak Agoeng Gde Agoeng ti Negara Indonesia Timur
- R.A.A. Tjakraningrat ti Negara Madura
- Mohammad Hanafiah ti Daerah Banjar
- Mohammad Jusuf Rasidi ti Bangka
- K.A. Mohammad Jusuf ti Belitung
- Muhran bin Haji Ali ti Dayak Besar
- Dr. R.V. Sudjito ti Jawa Tengah
- Raden Soedarmo ti Negara Jawa Timur
- M. Jamani ti Kalimantan Tenggara
- A.P. Sosronegoro ti Kalimantan Timur
- Mr. Djumhana Wiriatmadja ti Negara Pasundan
- Radja Mohammad ti Riau
- Abdul Malik ti Negara Sumatra Selatan
- Radja Kaliamsyah Sinaga ti Negara Sumatra Timur
Rujukan[édit | édit sumber]
- 30 Tahun Indonesia Merdeka, 1945-1949, Sekretariat Nagara RI, 1986, kaca 243-244.


text:
Pirang-pirang guguyon..pirang-pirang cipanon..
Satia ngeusian lambaran catetan kahirupan
Kumalayang luhureun palalangon implengan
Nu nembrak.. nu nyamuni.. nu nyaliwang
Ririaban diayun ambing angin wanci
Jadi reueuk.. jadi angkeub.. jadi girimis..
Ngepriskeun karumasaan diri …
Geuning manusa mah éstu makhluk lemah
Teu aya kakuatan anging pangersa manten_Na
Cikénéh sempal guyon balakercakan
Isukna kabéjakeun asup rumah sakit..
Ngan ukur kasabaran nu bakal jadi obat panawarna.
Ku : Kisunda Sawawa di Forrum PUGER’s Pasundan


text:
Interval kapercayaan
Dina statistik, interval kapercayaan (en:Confidence interval) nyaéta wangun anu ilahar tina interval estimasi. Lamun U jeung V ngarupakeun statistik (i.e., variabel acak nu "bisa diobservasi" ) numana sebaran kamungkinan gumantung kana sababaraha parameter θ nu teu katalungtik, jeung hubunganna
saterusna random interval (U,V) nyaeta "90% interval kapercayaan keur θ".
Kumaha bisa salah harti interval kapercayaan[édit | édit sumber]
Hal nu matak kataji dina kasalahan nangtukeun kaputusan saperti nu bakal dijelaskeun. Urang ngagunakeun hurup gede U jeung V keur variabel acak; ilaharna ngagunakeun hurup leutik u jeung v keur nilai nu ka observasi. Salah harti dina nyimpulkeun nyaeta yen
sanggeus data di-observasi, sebaran probabiliti kondisional θ, tina data nu diberekeun dijadikeun kasimpulan. Conto, anggap X kasebar normal mibanda nilai ekspektasi θ sarta varian 1. (Jelas pisan yen teu realistik keur nangtukeun nilai varian, sedengkeun nilai ekspektasi kudu disimpulkeun tina data, tapi ieu ngan sakadar keur conto nu basajan). Variabel acak X ka-observasi. (Variabel acak X − θ salah sahiji conto nu teu ka-observasi, nilaina gumantung kana θ.) Mangka X - θ kasebar normal mibanda nilai ekspektasi 0 sarta varian 1; saterusna
Akibatna
mangka interval ti X − 1.645 nepi ka X + 1.645 mibanda interval kapercayaan 90% keur θ. Tapi waktu X = 82 ka-observasi, naha bisa disebutkeun yen
Kasimpulan eta teu nuturkeun hukum probabiliti sabab θ lain "variabel acak"; i.e., taya sebaran probabiliti nu nangtukeun hal eta. Interval kapercayaan sacara umum mangrupa metoda frekuensi, i.e., dipake ku anu naksir "probabilti 90%" salaku "90% kajadian dina sakabeh kasus". Conto, θ sarua jeung massa planet Neptunus, sarta sacara acak urang ngukur kasalahan rata-rata 90% tina waktu tetapan mangka massa tina wilangan ieu jeung wilangan nu bakal aya ngarupakeun nilai nu bener. Massa lain ngarupakeun hal nu acak. Sanajan kitu, mun urang boga nilai ukuran 82 satuan, urang teu bisa nyebutkeun yen hal eta aya dina 90% keur sakabeh kasus, massa antara 82 − 1.645 jeung 82 + 1.645.
Tapi lamun probabiliti ditaksir salaku tingkat kapercayaan tinimbang frekuensi relatif dina kajadian variabel acak, i.e., dina hal ieu make Bayesians tinimbang frekuensi, bisa disebutkeun yen urang yakin 90% massa antara 82 − 1.645 jeung 82 + 1.645? Loba jawaban keur hal ieu anu diusulkeun sarta sacara filosofi kontroversial. Jawaban lain dumasar kana teorema matematik, tapi kana filosofi.
Keur nu nganut metoda frekuensi, cara ngajelaskeun interval kapercayaan saperti kieu: "Interval kapercayaan ngagambarkeun nilai keur parameter populasi keur ngabedakeun antara estimasi parameter jeung observasi taya hartina sacara statistik dina tingkat 10%". Kritik metoda frekuensi nyaeta nyumputkeun kaayaan nu sabenerna sarta pamahaman kana ieu metoda bisa dijelaskeun saperti kieu: "Lamun populasi parameter aya di jero interval kapercayaan, mangka probiliti nu di estimasi bakal milu ka observasi atawa bakal deukeut kana parameter, hartina kurang atawa sarua jeung 90%". Nu make metoda Bayesian, lamun maranehna ngahasilkeun interval kapercayaan, sacara jelas bakal ngomong "Kuring percaya yen parameter di kanyataanna dina interval kapercayaan 90%".
Conto praktis kongkrit[édit | édit sumber]
Dina kaca ieu salah sahiji conto nu leuwih ilahar dipake. Anggap X1, ..., Xn ngarupakeun sampel bebas tina populasi sebaran normal nu mibanda mean u sarta variance σ2. Tempo
Mangka
mibanda sebaran-t student numana n − 1 nyaeta tingkat kabebasan. Catetan yen ieu sebaran teu gumantung kana nilai parameter u and σ2 nu teu ka-observasi; i.e., ngarupakeun pivotal quantity. Lamun c ngarupakeun persentil nu ka-95 tina ieu sebaran, mangka
(Catetan: "95" sarta "90" bener; ieu sering dipake keur ngurangan kasalahan.)
Akibatna
sarta urang mibanda confidence interval 90% keur u.


text:
1Aya hiji jelema ngaran Ananias jeung bojona Sapirah, ngajual tanahna saluwuk. 2Tapi duit beubeunanganana, henteu disanggakeun kabeh ka rasul-rasul. Aya anu disalingkuhkeun, sailon jeung bojona. 3Tapi Petrus uninga, saurna, “Ku naon maneh, Ananias, kapangaruhan Iblis nepi ka wani ngabohong ka Ruh Allah, nya eta nyalingkuhkeun sabagian duit ladang tanah maneh? 4Upama tanah eta henteu dijual, naha lain tetep boga maneh? Kitu keneh upama dijual, duitna teh naha lain hak maneh keneh? Maneh ngabohong teh lain ka jelema, tapi ka Allah!” 5Barang dilahiran kitu, bluk bae Ananias tibeubeut, paragat nyawana. Anu nyarahoeun urusanana pohara ngararenjagna. 6Mayit Ananias diurus ku barudak ngora, diboehan tuluy digotong ka luar baris dimakamkeun. 7Heuleut kira-kira tilu jam, jol deui bojona. Manehna teu nyahoeun naon anu geus tumiba ka salakina. 8Dipariksa ku Petrus, saurna, “Bejakeun nu saenyana, bener tanah teh sakitu dijualna?” Jawabna, “Sumuhun sakitu.” 9Saur Petrus, “Ku naon ieu salaki pamajikan sailon ngadoja ka Ruh Pangeran? Tuh tenjo ka lawang, jalma-jalma anu cikeneh tas ngamakamkeun salaki maneh, baris ngagotong maneh oge!” 10Bluk awewe teh tibeubeut deukeut sampean Petrus, paeh sapada harita. Ku barudak ngora tea, eta awewe kasampak geus jadi mayit; tuluy bae eta mayit teh digotong ka luar, dimakamkan pagigir-gigir jeung salakina. 11Sakumna jamaah, sanggeus nyarahoeun kana urusanana, pohara galeumpeurna. 12Rasul-rasul teh sering pisan ngayakeun tanda-tanda ajaib jeung mujijat-mujijat. Jamaahna kalawan sauyunan sering kumpul di Tepas Sulaeman. 13Masarakat luareunana teu aya anu wani turut campur, tapi kacida ngajenanana. 14Bilangan anu aranut ka Gusti Jungjunan urang, terus bae nambahan saban poena, boh awewe, boh lalaki. 15Jelema-jelema anu garering diangkutan kaluar ka jalan gede, dibawa jeung bale-balena atawa jeung samakna. Maksudna di mana Petrus ngalangkung, tangtu saurang bae mah aya anu kakalangkangan ku anjeunna. 16Jelema-jelema ti kota-kota sakurilingeun Yerusalem oge, merul marawa anu garering atawa anu jiwana diganggu ku roh jahat: Kabeh calageur deui. 17Kajadian-kajadian eta teh, tungtungna mah nimbulkeun dengki ti pihak Panghulu Agung katut panganut-panganutna, nya eta ti madhab Saduki. Tah ti dinya, mimitina aranjeunna ngaganggu teh. 18Rasul-rasul ditangkep, dijebloskeun ka panjara kota. 19Tapi peutingna, panto panjara teh dibuka ku malaikat Pangeran sarta dituyun ka luar. 20Saur malaikat, “Bral geura arindit ka Bait Allah, embarkeun pangandika hal hirup anyar teh ka umum.” 21Tumut kana amanat, wanci rek bray beurang, aranjeunna geus lalebet deui ka Bait Allah terus ngawulang. Sajeroning kitu, Panghulu Agung mundut ka Dewan Sanhedrin, nya eta Mahkamah Agama jeung Rengrengan Sesepuh, supaya ngayakeun sidang sarta miwarang ngala rasul-rasul ka panjara. 22Barang anu dipiwarang daratang ka panjara, rasul-rasul teh geus teu araya di dinya. Tuluy maranehna baralik deui pikeun ngalapor, pokna, 23“Panjara kasampak ngonci keneh, kawal-kawal tetep ngajagi satempatna-satempatna, nanging barang dibuka parantos kosong.” 24Nampa laporan kitu, kapala kawal Bait Allah jeung imam-imam kapala bati tingpelengek teu ngarti bari mikir: Na rasul-rasul teh baris kumaha. 25Sabot kitu, jol anu unjukan, “Geuning jalmi-jalmi anu ku bapa-bapa dipanjara teh araya di Bait Allah, nuju ngawulang ka umum!” 26Kapala kawal sabaladna ngagidig ka Bait Allah, tuluy rasul-rasul teh digiringkeun deui. Tapi henteu bari papaksa, da maranehna teh sieuneun bisi dibaledogan ku balarea. 27Sanggeus jagrag di Mahkamah Agama, rasul-rasul dipariksa ku Panghulu Agung, saurna, 28“Maraneh geus diwanti-wanti pisan, nya eta teu meunang ngajar ku cara nyebut-nyebut eta Ngaran; tapi maraneh anggur ngaliar-liarkeun eta pangajaran, nepi ka pinuh sa-Yerusalem jeung rek neumbleuhkeun pangwales pati eta Jalma ka kami sakabeh!” 29Saur Petrus sarencang-rencang, “Abdi sadaya ngaraos, langkung wajib ta'at ka Allah batan ka jelema. 30Isa anu ku bapa-bapa dihukum gantung sareng ditelasan, ku Allah nu disembah ku karuhun urang parantos digugahkeun. 31Anjeunna ku Allah parantos dijungjung ku panangan tengen-Na, dijenengkeun Pamingpin sareng ngajadi Juru Salamet, baris mingpin bangsa Israil kana pertobat supados kenging pangampura dosa. 32Abdi sadaya anu jaradi saksina; kitu deui, Ruh Allah anu parantos dikurniakeun Allah ka sadaya jalmi anu anut ka Anjeunna.” 33Meunang waleran kitu teh, aranjeunna kacida geregeteunana; niatna mah hayang maehan. 34Di Majelis Agama aya hiji urang Parisi, ahli Kitab anu kacida dihormat-hormatna ku sakumna rayat. Neut anjeunna ngadeg, mundut ka sidang supaya rasul-rasul dikaluarkeun sakeudeung. 35Geus kitu, anjeunna nyarios ka sidang, saurna, “Saderek-saderek urang Israil, sing atos-atos mutuskeun perkarana eta jalmi-jalmi, manahan heula sing lantip. 36Emut, kapungkur aya si Teodas anu ngakukeun jalma luar biasa, — anu gaduh panganut kinten-kinten opat ratus urang — nanging ahirna dipaehan, panganut-panganutna ge bubar dugi ka musna. 37Saparantos eta, nalika aya cacah jiwa tea, jol deui si Yudas urang Galilea anu ngered jelema rea pisan dibawa ngabarontak. Ieu oge ahirna tiwas sareng panganut-panganutna bencar bubar. 38Nilik ka dinyana simkuring sumeja ngahaturkeun wawadi, keun bae eta jalmi-jalmi teh ulah dikitu-kieu. Upami pakarepan atanapi pagawean maranehna teh, timbul tina karepna sorangan, tangtos moal teu gagal. 39Sawangsulna, upami leres kalayan kersaning Allah, atuh mustahil ku urang tiasa dibasmi; malah palangsiang matak malindes ka urang sabab urang sorangan anu ngalawan ka Allah.” Nasehatna katarima. 40Tuluy rasul-rasul teh disaur deui; sanggeus dihukum rangket, aranjeunna dibebaskeun bari dilarang teu kawidian ngajar mamawa jenengan Isa. 41Rasul-rasul arangkat ngantunkeun Mahkamah Agama dibarung ku kagumbiraan, dumeh ngaraos layak nyorang sangsara sarupa kitu lantaran ngagem jenengan Isa. 42Aranjeunna, saban poe, teu eureun-eureun ngawuruk, boh di Bait Allah, boh ka somah-somah bari ngawawarkeun Injil hal Isa Al Masih.
Copyright
Learn More


text:
---------------> IMAH PANGANCIKAN RAGA, BASA PANGANCIKAN RASA, SUNDA PENGANCIKAN KULA<----------------- SUKABUMI : Jalan Pelabuhan Gang Sejahtera IV No. 44 CIPOHO-SUKABUMI 43142 PROPINSI JAWA BARAT, (ALAMAT SEKARANG DI BENGKULU : Jalan Batang Hari VI NO. 8 KUALA ALAM - PADANG HARAPAN - KOTA BENGKULU - PROVINSI BENGKULU
Selasa, 17 November 2009
Serat Bulan Opat welas
Haturan salira, raja nu ngancik di karaton haté kuring.
Bulan geulis pisan nalika ngedalkeun rasa dina ieu seratan, rasa nu ngurunyung kajurung gandrung dina mangsa bulan hurung. Rasa nu hibar tina katineung nalika urang guntreng ngararancang jodo langgeng. Harita urang padungdeng utang-itung patepung di balé nyungcung. Harita urang pada-pada bungangang, hayang geura nyeuseup kembang nu bakal meleber ‘na peuting munggaran.
Tos kaopat kali bulan moncorong, nanging iber ti salira lebeng ngampleng. Hariwang duriat pegat kasibat, honcéwang pasini saukur ngimpi. Abdi alim bulan opat welas saukur janten kawaas. nanging hoyong bulan méncrang ngawujud ‘na poé gumawang, dina poé panganténan. Kamana atuh salira, taya sumping taya warta. Telepon teu embol-embol, és ém és gé beuki simpé. Piraku tos lali deui kana Lagu Asih ti Jayagiri, nu harita ku urang disanggi teras dihariringkeun bari suka seuri.
Sakapeung hariwang téh sirna mun émut kana seratan salira. Émut kénéh nalika abdi ngintun és ém és kieu unina ? :
Nyingray deui méga bodas nyingray deui,
Katiup angin katiga nu datang dadak sakala
Anggang deui batin urang anggang deui
Kasilih panyinglar asih nu sumilir matak peurih
Geuning tresna nepungan kokolébatan
Kawas vénus nu némbongan kakapeungan
Harita salira ngawaler, estuning ku matak teger :
Rasa sono tur rasa nu sanésna ka salira dugi ka ayeuna henteu robih. Sing percanten, ka salira tetep mikangen. Hapunten nuju seueur lereskeuneun.
Duh éta kalimah ku matak bingah. Sanaos kalimah singget nanging matak nambihan sumanget, ngandelan duriat tur kageugeut. Ieu rasa beuki nganteng tur kahoyong beuki keyeng, sumeja pasrah ditikah. Panginten salira gé émut, salajengna urang tepung sok sanaos mung salangkung. Urang sami-sami gandrung nanging waktos teu ngajurung. Salira miang deui margi pancén parantos nganti. Ku hoyong ceurik lolongseran, narah dikantun mangbulan-bulan, hoyong muntangan panangan sangkan urang tetep sasarengan. Nalika badé papisah, cipanon ngadadak bedah; sanaos salira ngabeberah haté mah tetep marudah.
Ayeuna rasa geugeut bet ngareunteut sabada serat salira ngadadak saat. Palangsiang salira nuju kabéngbat. Harepan éndah sareng katugenah paselang noélan rasa. Rasa kaduhung manggunung-gunung, naha urang maké tepung. Lebar teuing cipanon kantos ngagelar, ngagarajag awor katresna kakelar. Sakeclak sajuta asih, sirna kasesah kapeurih. Nyalangkrung cimata cinta, maseuhan dada salira, boa-boa … Ah, ieu haté rungsing baé, diborogod kasono ku hoyong pacaket baé.
Hapunten abdi miasih kaleuleuwihi, dugi ka panyawang ka mana-mendi. Salira téh pangreugreug ati, numawi abdi inggis salira lanca-linci. Abdi tetep satia ngantos salira, lir satia bulan purnama nu tetep mabra. Katineung ka salira tetep gumawang lir gumawang cahaya bulan nu teu éléh ku jutaan lampu nu baranang.
Jungjunan, raja na haté kuring, tah dangukeun lagu Hariring nu Kungsi Nyanding … caang bulan opat welas, narawangan ati bangblas !
Reret deet kuring di Kota Bengkulu ka urang Sukaraja sareng urang palabuan ratu, Nov 2009


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
13 November 2009
WAYANG
Di Jawa Barat aya wayang golék aya wayang kulit. Wayang golék jiga bonéka, dijieunna tina kai, tilu diménsi. Ari wayang kulit, dijieunna tina kulit munding, dua diménsi, nu dilalajoanana kalangkangna dina layar. Cenah nya éta pisan sababna anu matak disebut wayang téh, nyaéta bayang-bayang atawa kalangkang. Wayang golék mah lain kalangkangna anu dilalajoan téh, tapi bungkeuleukanana. Wayang golék aya dua rupa, wayang golék Purwa jeung wayang golék Cepak atawa wayang golék Ménak. Wayang golék Purwa ngalalakonkeun carita nu dumasar kana Ramayana jeung Mahabharata nu asalna ti India. Wayang golék Cepak (disebut kitu sabab sirahna cepak atawa papak) ngalalakonkeun carita legénda jeung mitologi nu aya di urang atawa carita da’wah Islam anu asalna ti Persi nyaéta carita Ménak Amir Hamzah – nu matak sok disebut wayang golék Ménak. Amir Hamzah téh ménak kaom Kurésy, pamanna Rasulullah anu dina éta carita teu eureun-eureun naluk-nalukkeun bangsa kapir Majusi anu dipinangsaraya ku mitohana sangkan merangan ménak Amir, tapi kabéh gé kasoran sarta arasup Islam da Ménak Amir salian ti sakti mandraguna dibantuan ku emangna nu digjaya nyaéta Umar Maya.
Wayang kulit sumebarna di daerah Cirebon jeung Jakarta. Nu di daérah Cirebon (kaasup Indramayu, Kuningan jeung Majalengka), ngagunakeun basa Jawa Cirebon. Gamelanana Pélog, lalaguanana khas Cirebon atawa Kaléran. Ari nu di Jakarta ngagunakeun basa Batawi, tapi gamelanana Saléndro, lalaguanana Sunda, kawihna ogé basa Sunda. Ari wayang golék Purwa sumebarna pangpangna di Priangan tapi tuluy sumebar di sakuliah Jawa Barat, kaasup Jakarta. Gamelanana Saléndro, lagu jeung kawihna Sunda. Dina taun 1950-an mah aya dalang wayang golék anu kakoncara di Jakarta, jenenganana Dalang Entah. Ari wayang golék Cepak sumebarna di daérah Indramayu jeung Cirebon. Gamelanana jiga gamelan wayang kulit Cirebon, laras Pélog jeung lagu-lagu Kaléran.
Boh wayang golék boh wayang kulit, baheula mah dipintonkeunana téh di nu hajat. Barudak dialajar lalajo wayang jeung karawitanana téh ari diajak kondangan ku kolotna, atawa ari di lemburna aya nu nanggap wayang. Tina lalajo, barudak terang malah apal kana tokoh-tokohna jeung kana lalakon galurna, kitu deui kana lagu-lagu anu mirigna. Terang jeung apal kana pancakaki antar tokoh wayang. Kana jimat-jimatna, kana kalemahan-kalemahanana para tokohna. Jalma resep lalajo wayang ku sabab pedaran dalang nu dianggap “ngudal piwulang” nu bisa dijadikeun cecekelan dina jeroning hirup kumbuh. Aya mangsana pamor dalang nyirorot ku sabab piwulangna henteu bisa méré cecekelan pikeun nyanghareupan jaman anu barobah. Dalang ngan ukur jadi propagandis program pamaréntah anu henteu dibayar. Nepi ka aya mangsana dalang kaéléhkeun ku sindén, da jalma lalajo wayang lain ku lantaran rék ngabandungan lalakon anu dipedar ku dalang, tapi rék ngabandungan kawih nyi sindén. Dina mangsa harita sindén téh calikna ogé dina méja saluhureun dalang. Mun rék lalajo wayang anu ditanyakeun téh lain saha dalangna, tapi saha sindénna. Atuh da harita mah honor sindén cara Upit Sarimanah jeung Titim Patimah jauh mela-melu saluhureun biduan nasional cara Titiek Puspa. Titim jeung Upit geus milang juta, Titiek Puspa mah masih kénéh puluh réwu.
Tapi jaman emas dalang jeung sindén téh geus liwat. Ayeuna nu harajat tara nanggap wayang. Aya kénéh kétang sakapeung, tapi langka pisan. Di Cirebon jeung Indramayu, ari aya nu nanggap wayang kulit diserbu ku barudak ngora anu ménta sangkan jadi dangdutan. Dalang anu ngawula kana kahayang anu lalajo, kapaksa nyumponan éta paménta. Nu keukeuh hayang neruskeun kasenian warisan karuhunna, henteu aya nu nanggap.
Kaayaan wayang golék henteu (acan?) parna kitu. Munculna dalang Asép Sunarya dianggap bisa ngahudangkeun minat anu ngarora kana wayang golék. Asép némbongkeun diri yén bisa ngigelan kahayang jaman. Rupa-rupa tarékah (trik) dijalankeun antarana ku ngagunakeun hasil téknologi cara listrik jeung batré. Tapi tarékah kitu téh henteu bisa lana, sabab nu lalajo kaburu boseneun, padahal dalang tacan manggihan trik anu anyar. Sanajan kitu Asép masih matak resep ku sabab kritik-kritikna anu seukeut tapi humoristis. Tapi éta ogé moal bisa tuluy-tuluyan dipikaresep lamun dalang henteu imeut nuturkeun kahirupan masyarakat.
Lamun henteu, baris kabawa palid ku rupa-rupa tarékah anu beuki ngajauhkeun pintonanana tina wayang, da sakapeung mah geus lain golék deui anu maraénna téh tapi dalangna ku anjeun jeung bodor lianna cara anu sering kabandungan dina siaran telévisi.
Tangtu tarékah kitu téh dina raraga ngudag sangkan pintonan (télévisi) téa rating-na angger luhur, hartina aya nu ngalalajoan. Tapi terus-terusan ngigelan kahayang anu lalajo moal aya tungtungna, dina harti pintonanana baris beuki jauh baé tina tradisi wayang.
Nu matak karasana ironis, dina waktu kaayaan wayang di urang nyanghareupan krisis nu pohara sabab nu lalajona geus arembungeun lalajo wayang tradisional tur dalangna ogé henteu pageuh nyekel kana tradisi da hayang ngaladénan kahayang anu lalajo, UNESCO ngumumkeun pangakuanana yén wayang téh salah sahiji kasenian linuhung dunya anu kudu dijaga jeung dipusti-pusti. Dijaga jeung dipusti-pusti ku saha? Nu bogana (masyarakat nu boga tradisi wayang) geus henteu maliré, da nu dituturkeunana paneka jaman anu mawa imbas globalisasi. Dangdut anu ayeuna popularitasna ngéléhkeun kasenian-kasenian rahayat di sakuliah Indonesia, apan saenyana mah salah sahiji wujud globalisasi, da dangdut mah datangna ka urang ti India via kasenian orkés Malayu anu disokong ku modal kuat, nyaremkeun kasenian tradisi anu teu disokong ku sasaha, kaasup ku nu mibogana (da henteu bogaeun modal kuat atawa nu bogaeun modalna henteu bogaeun visi anu jembar tur séhat, henteu paduli kana kahirupan budaya karuhunna) jeung ku pamaréntah anu ti barang gubrag henteu nganggap penting kana kabudayaan jeung kasenian salian jualeun ka wisatawan asing.***(Ajip Rosidi)


text:
kagiatan sapopoe teh ulin jeung ulin weh eta nu karasa kukuring mah atuda resep pisan ari geus ulin teh kadangkala poho dahar poho ngagawean PR sakola heheh....
biasa kuring keur bolon keneh mah ulin teh sok ka kebon bae ngala jambu ,atawa mulungan kembang cengkeh , mun pareng kopi geus kolot mah sok sakalian ngala buah kopi nu raranggeuyan tea geuning....cik urang tataan nya , urang emutan harita mah dikebon aki teh aya rupa-rupa tatangkalan ;nangka,jambu batu,jambu aer,kocapi,kadongdong,jamlang,rambutan,cau,jambu mede,peuteuy ,peuteuy selong,sirsak,jambu cingcalo,kalapa ge sababaraha rupa nu hejo nu koneng,komo palawijamah kayaning roay,taleus jsb
ayeuna mah kantun waasna kebon aki nu sagala aya teh tos dibukbak di burak barik di damel kontrakan tos jamana panginten ayeuna mah budak ulin teh ngan sauukur ditaman nu teu sabaraha gede ...tuh tingal barudah ulin di taman hey...adina tong digalakan Aa....
nu di cukang mah eta teh di cibodas tempat sutingna sinetron My heart tea saurna mah....


text:
Aposel 7:8
8Naate watakne dé Got Ebrayamét wak, ‘Méné ména du wale guna sépé sékuké guné yo. Sékutakne véte guné kutdéngké guné yo. Wakwewurén kudi adél kudi.’ Naate Got wadéka dé Ebrayam véknwutakne waga yate déku nyaan Aisakna sépé wawo dé sékuk. Aisak nyaa nak taaba sékét nak taababa kayék kupuk radéka dé déku yaapa déku sépé sékuk. Kukba Aisak déku nyaan Jekopna sépé dé sékuk. Kukba Jekop déku nyaanguna sépé dé sékuk. Jekopna nyaangu naana képmawaara taaba vétik sékérék maanba kayék vétik de rak.


text:
Kamis, 17 Februari 2011
SIMPE PEUTING DINA LAMUNAN
Simpe peuting ayeuna ukur lamunan
Sora alam ayeuna ukur rekaman
Hejo lemok dangdaunan ukur dina pangimpian
Cur - Cor cai teu katingal ... Ukur Hideung
Manuk ge teu nembongkeun sorana deui
Angin ge teu sangenah angin kamari ieu
Sajeroning pikir
Sajeroning lamunan
Dimana alam hejo
Dimana alam endah
Diman .... Kamana...
Isuk jaga ning geto ukur carita
Sora alam ayeuna ukur rekaman
Hejo lemok dangdaunan ukur dina pangimpian
Cur - Cor cai teu katingal ... Ukur Hideung
Manuk ge teu nembongkeun sorana deui
Angin ge teu sangenah angin kamari ieu
Sajeroning pikir
Sajeroning lamunan
Dimana alam hejo
Dimana alam endah
Diman .... Kamana...
Isuk jaga ning geto ukur carita
Langganan: Poskan Komentar (Atom)
PADARINGAN
Ku Budaya Urang Napak Ku Budaya Urang Ngapak
Simkuring
- KASUNDAAN
- Sumedang, Jawa Barat, Indonesia
- Sampurasun Salam pangwanoh kasadayana ... teupangkeun simkuring sibudak angon ti sumedang sanes agul ku payung butut sanes oces ku karung soek ngan ukur nyimpenan arsip kolot urang bahela teungarasa asa pangpinterna teu ngarasa asa pangnyundana... tpi ngaraos nyaah kana kasundaan nana bilih aya catur nu teu matut hapunteun da simkuring mah nuju di ajar Cag Pun Budak Angon Rampes


text:
TKI di Arab Saudi
kacaritakeun eta bangsat teh geus ngadakom dina kenteng nunguan nu boga imah sare, sanggeus lila di tungguan nu boga imah teh can sare wae kadon hayeuh ngobrol terus sosonoan dapuguh geus lila tea teu panggih.
sibangsat geus teu kuat cangkeuleun nungguan bari ngadedengekeun nuboga imah, bari pok salakina ngomong ka pajikan na salakina: euh nyi meni liket asa ketan kieu. ceuk salakina...
pamajikan na seuri bari ngarangul... ngadenge kitu sibangsat anu geus lila nungguan beuki keuheul wae atuh, jrut manehna turun tina suhunan bari pok ngomong "oncoman we sakalian ajig....bari dirigdig lumpat si bangsat teh. teu kosi lila eta bangsat teh balik deui bari " jedak...najong bilik manehna ngomong deui dasar ulen siah... dirigdig deui we eta sibangsat teh lumpat


text:
Minggu, 16 November 2008
Bom Bunuh Diri
"Di, Nu ngalakukauen bom bunuh diri teh geus di eksekusi. Eta ku kandelna Iman mah meuni luas ngalaksanakeun bom bunuh diri. Ku iman mah wawanen teh jadi sakitu ngagedurna, kuat ka tega maehan maneh ku bom syahid"
"Kang, sumanget atawa wawanen teu cukup pikeun ngajalankeun agama. Tapi kudu dibarengan ku elmu. Mun teu dibarengan ku elmu nu aya jadi salah kaprah. Tah ngeunaan bom-na nu maehna maneh, ayeuna urang balikkeun deui kana Qur'an, sunnah & atsar para sahabat. Naha geus saluyu atawa henteu."
"Tapi pan loba jalma-jalma nu nyebut maranehna teh syahid?"
"Kang urang teu wenang pikeun nyebut saha wae salaku syahid, sanajan eta jalma dipaehan kalayan zhalim atawa paeh lantaran melaan maneh atawa paeh di medan perang. Sakumaha diterangkeun ku Imam Bukhari dina shahihna dina 'bab teu meunang nyebut si anu syahid' sabab puserna kasaksian yen eta jalma syahid atawa henteu ayana dina hate jeung euweuh saurang oge nu nyaho kanu naon anu aya dina hate salian ti Alloh ta'ala"
"Tapi pan pernah Rosululloh nyebut sababaraha sahabatna syahid?"
"Rosululloh ngomong lain ngan saukur make hawa nafsuna tapi Rosululloh shallallohu 'alaihi wasallam nyarita dumasar kana wahyu anu ditarimana. Mun ANjeuna nyebutkeun salah saurang sahabatna syahid tangtu hal ieu dumasar kana wahyu anu ditarimana. Sakumaha hadits umar, dina hiji poe Anjeuna khutbah : 'Aranjeun ngomong dina perang aranjeun yen si anu syahid jeung si anu paeh kalayan syahid, bisa wae manehna geus nindes tutumpakanana. Sakali-kali henteu, aranjeun tong ngomong siga kitu, Tapi sebut naon nu disebutkeun ku Rosululloh shallallohu 'alaihi wasallam,'Singsaha nu paeh di jalan Alloh manehna syahid'(Hadits riwayat Imam Ahmad)"
"Tapi Di, tanda-tanda yen maranehna syahid pan loba, waktu dikurebkeun langsung aya geledeg, pas datang layonna dipapag ku girimis, terus layonna ceunah seungit"
"Kang Tanda-tanda ieu teu bisa dijadikeun hujjah yen maranehna syahid. Nalika Aburrahman bin Muljim nyaeta nu nelasan pati Ali radiyallohu 'anhu dikaluarkeun pikeun di paehan. Abdullah bin ja'far rodiyallohu 'anhu neukteuk leungeun jeung sukuna. Ibnu Muljim teu ngomong atawa ngaharurung. Terus dua panonna di celak ku paku panas, manehna teu ngaharurung malah maca surat Al Alaq. Nalika letahna di teukteuk, Ibnu Muljim ngaharurung. Waktu ditanya 'Ku naon maneh ngaharurung?' Manehna ngajawab 'Aing teu resep nyanghareupan ajal di dunya bari teu dzikir ka Alloh' Jeung Ibnu Muljim jalma nu dina tarangna aya tapak sujud (Talbis Iblis, Ibnu jauziy). Jadi karomah siga naon wae teu bisa dijadikeun hujjah yen eta jalma aya dina jalan nu bener"
"Jadi kumaha hukumna Bom Bunuh diri teh?"
"riwayat-riwayat nu datang ti Rosululloh shallallohu 'alaihi wasallam ngajalentrekeun yen maehan maneh ku alat naon wae mangrupakeun dosa nu gede disisi Alloh Azza wa Jalla. Di antarana sakumaha anu diriwayatkeun ku Abu Hurairah radhiyallohu 'anhu, nu nyarita : Rosululloh shallallohu 'alaihi wasallam ngadawuh :
'Singsaha anu maehan maneh ku beusi nu aya dina leungeunna, manehna bakal nubles beuteungna dina naraka jahannam anu langgeng, jeung dilanggengkeun salila-lilana. Jeung singsaha anu nginum racun terus maehan maneh ku jalan eta, manehna bakal nginum saeutik jeung saeutik di naraka jahannam nu langgeng jeung dilanggengkeun dijerona salila-lilana. Jeung singsaha nu maehan maneh ku cara ngaragragkeun maneh ti luhur gunung, manehna bakal diragrakeun ka naraka jahannam nu langgeng jeung dilanggengkeun dijerona salila-lilana' (Shahih Bukhari No 5778 & Shahih Muslim No 158)"
"Di riwayatkeun oge ti Abu Hurairah radhiyallohu 'anhu nu nyarita
'Kami bareng jeung Rosululloh shallallohu 'alaihi wasallam dina perang Khaibar. Terus Anjeuna nyarita ka saurang jalma anu ngaku dirina muslim:"Jalma ieu ti ahli naraka" Nalika kajadian perang, eta jalma perang kalayan pinuh sumanget nepi ka tatu. Hal Ieu dicaritakeun ka Anjeuna :'Ya Rosulullah, nu ku ANjeun sebutkeun yen manehna ahli naraka, saestuna dina poe ieu ngilu perang terus palastra' Jawab Rosululloh shallallohu 'alaihi wasallam :'Manehna Asup naraka'. Ampir sawareh manusa hamham (kana ucapan eta). Nalika maranehna dina kaayaan kitu,, terus aya nu ngawartakeun yen saacan eta jalma palastra ku tatu anu kacida parah. Mangsa peuting, manehna geus teu sabar terus maehan maneh. Terus hal ieu diwartakeun ka Rosululloh shallallohu 'alaihi wasallam , terus Anjeuna nyarita :'Allohu akbar, kaula nyakseni yen saestuna kaula hamba Alloh jeung Rosul-Na'. Anjeuna marentahkeun Bilal ngagorowok di hareupeun manusa : 'Saestuna henteu asup surga iwal ti jiwa nu muslim jeung saestuna Alloh nguatkeun ieu agama ku lalaki nu fajir' (Shohih Bukhari & Muslim)
"Nya Aing ge apal atuh Di ari maehan maneh mah kaasup dosa gede. Tapi pan ieu mah tujuanana pikeun ngabelaan agama. Pan sahabat ge pernah aya anu narabas ka barisan musuh nepi ka palastra jeung hal ieu dibenerkeun ku Rosululloh"
"riwayat-riwayat nu nerangkeun yen aya sababaraha urang sahabat nu narabas ka pasukan musuh memang shohih Kang. Tapi urang teu bisa nyaruakeun hal eta jeung bom bunuh diri. Diantarana :
1. Sahabat ngalakukeun hal eta dina kaayaan perang, sedengkeun nu dilakukeun ku nu ngalakukeun bom bunuh diri lain dina mangsa perang.
2. Nu narabas pasukan kuffar, najan saeutik boga peluang pikeun salamet, malah aya sababaraha riwayat yen sahabat nu narabas pasukan kuffar salamet sedengkeun nu ngabom sorangan euweuh peluang pikeun hirup"
"Terus kumaha riwayat nu nyebutkeuan aya hiji jajaka mukmin nu ngajarkeun ka raja kuffar kumaha carana supaya bisa maehan sijajaka. Lainna ieu sarua jeung sijajaka maehan maneh"
"Eta riwayat memang shahih kang.Lengkepna kieu:
Ti Suhaib rodiyallohu 'anhu, Rosululloh shallallohu 'alaihi wasallam ngadawuh,'di jaman baheula aya saurang raja nu boga saurang tukang sihir. Mangsa eta tukang sihir geus kolot, manehna nyarita ka rajana,'Saestuna kuring ayeuna geus kolot. Ku kituna, kuring menta ijin pikeun ngirimkeun saurang jajaka jeung kuring bakal ngajarkeun elmu sihir ka manehna' Raja eta terus ngirimkeun saurang jajaka pikeun diajar elmu sihir. Tapai di satengahing jalan, manehna paamprok jeung saurang pandita. terus eta jajaka eureun pikeun ngadengekun naon anu ditepikeun ku eta pandita. Ku sabab eta, manehna datang telat ka tempat tukang sihir. ku lantaran telat eta si jajaka di teunggeul. Terus manehna nepikeun hal ieu ka si pandita. Si pandita nyarita ka manehna,'Mun maneh sieun ka eta tukang sihir, bejakeun yen maneh ditahan ku kulawarga maneh. Jeung mun maneh sieun ka kulawarga maneh bejakeun yen maneh ditahan ku tukang sihir' Hiji poe, disatengahing jalan, manehna manggihan di tengah jalan hiji binatang nu kacida gedena, nu ngahalangan jalma-jalma sa kampung. Si jajaka nyarita'kaula bakal nyaho saha nu leuwih utama, naha si tukang sihir atawa si pandita?'
Terus si jajaka nyokot batu bari nyarita,'Ya Alloh mun ajaran pandita nu leuwih dipikaresep ku Anjeun, paehkeun ieu binatang anu kacida gedena supaya jalma-jalma bisa neruskeun lalampahanana' Terus manehna nenggorkeun eta batu jeung maehan eta binatang, ku lantaran eta jalma-jalma bisa neruskeun lalampahanana. Saanggeus eta, si jajaka ngadatangan pandita jeung nyaritakeun naon anu ku manehna kaalaman. Pandita nyarita ka manehna,'Anaking, anjeun leuwih utama tibatan kaula, lantaran anjeun geus nyaho kana sagala anu dipikanyaho ku kaula. Pikanyaho, engke anjeun bakal nyanghareupan hiji ujian. Tapi inget! Mun anjeun diuji, tong nyebut-nyebut ngaran kaula' Saanggeus eta, jajaka tadi bisa nyageurkeun jalma lolong, panyakit belang jeung panyakit-panyakit lianna.
Ieu beja sumebar, aya babaturan raja nyeri mata nepi ka lolong, jeung geus diusahakeun kamana-mana tapi teu cageur-cageur. Terus manehna datang ka sijajaka bari mawa mangrupa-rupa hadiah jeung nyarita'Mun anjeun bisa nyageurgeun kaula, kaula bakal nedunan sagala pamenta anjeun' Si jajaka ngajawab 'Saestuna kaula teu bisa nyageurkeun sasaha, tapi nu nyageurkeun anging Alloh ta'ala, kaula bakal ngadu'a ka Anjeuna supaya nyageurkeun panyakit anjeun'. Terus, eta jalma iman ka Alloh ta'ala jeung cageur panyakitna.
Eta jalma datang ka tempat raja jeung diuk bareng sakumaha biasana, terus si raja nanya ka manehna 'Saha nu nyageurkeun panon anjeun?' Manehna ngajawab 'Pangeran kaula' Si raja nyarita 'Naha anjeun boga pangeran salian ti kaula?' Terus dijawab 'Pangeran kaula jeung pangeran anjeun ngan Alloh' Eta raja langsung nyiksa nepi ka eta jalma mere nyaho ngeunaan di jajaka. Terus si jajaka di sanghareupkeun ka si raja, nyarita si raja 'Anaking, sihir anjeun sakti pisan, bisa nyageurkun jalma lolong, panyakit belang jeung anjeun bisa ngalakukeun ieu jeung itu' Si jajaka ngajawab 'Saestuna nu bisa nyageurkeun ngan Alloh ta'ala' Eta jajaka disiksa nepi ka nyaritakeun ngeunaan si pandita. Terus si pandita di datangkeun ka si raja. Si raja nyarita 'Geura balik ka agama anjeun nu baheula' Tapi si pandita teu daek. Terus raja nitah ngaragaji ti luhureun sirahna nepi ka awakna beulah jadi dua. Terus didatangkeun babaturan si raja 'Geura balik ka agama anjeun nu baheula' Tapi eta jalma teu daek, terus manehna diragaji ti sirahna nepi ka awakna beulah jadi dua. Terus didatangkeun oge si jajaka. si Raja nyarita ' Geura balik ka agama anjeun nu baheula' Tapi si jajaka nolak. Terus si raja masrahkeun si jajaka ka pangawalna pikeun dibawa ka gunung. Nepi ka puncak, raja nitah pangawalna ngaragragkeun si jajaka ti luhur gunung. Satepina di puncak, si jajaka ngadua 'Ya Alloh, hindarkeun kaula ti kajahatan maranehna saluyu jeung naon nu ku Anjeun dipikarido'. Terus eta gunung eundeur nepi ka si pangawal tinggorolong ti luhureun gunung.Sedengkeun si jajaka salamet terus datang ka raja. Raja hemeng jeung nanya'Naon anu geus dilakukan ku para pangawal kaula?' si Jajaka ngajawab 'Alloh ta'ala geus nyalametkeun kaula ti kajahatan maranehna' Eta pamuda ditewak deui, raja nyerahkeun si jajaka ka pangawalna nu lian terus dibawa ka luhur kapal jeung di rag-ragkeun ditengah-tengah lautan. Eta pasukan mawa si jajaka ka luhureun kapal. Satepina di kapal si jajaka ngadua 'Ya Alloh, salametkeun kaula ti kajahatan maranehna saluyu jeung nu ku Anjeun dipikarido' Terus eta kapal tibalik jeung sakabeh pasukan tilelep. Sedengkeun si jajaka salamet. Manehna balik deui nepungan si raja. Waktu nempo si jajaka, raja hemeng bari nanya 'Naon anu geus dilakukeun ku para pangawal kaula?'si Jajaka ngajawab 'Alloh ta'ala geus nyalametkeun kaula ti kajahatan maranehna' Terus eta jajaka nyarita ka si raja 'Saestuna anjeun moal bisa mateni kaula saacan anjeun nedunan pamenta kaula' raja nyarita 'naon anu ku anjeun dipikahayang?' si jajaka ngajawab 'Anjeun kudu ngumpulkeun jalma loba di hiji lapang, terus anjeun salib kaula dina hiji tihang, terus cokot jamparing kaula jeung simpen dina gondewana, terus baca 'KALAYAN NYEBUT ASMA ALLOH, PANGERAN IEU JAJAKA' Terus leupaskeun eta jamparing ka kaula. Mun anjeun ngalakukeun eta, tinangtu anjeun bakal bisa mateni kaula' Ku ngadenge omongan si jajaka, raja ngumpulkeun jalma loba dihiji lapang jeung nyalib si jajaka dina tihang. Terus nyokot jamparing jeung disimpen dina gondewana, terus manehna maca 'KALAYAN NYEBUT ASMA ALLOH, PANGERAN IEU JAJAKA'jeung dileupaskeun eta jamparing kana tarang si jajaka. Si jajaka nyekel tarangna terus perlaya. Dina mangsa eta, jalma-jalma anu nyaksian saur manuk nyarita'Kami ariman ka pangeran ieu jajaka' Saurang pangawal nepikeun ieu beja ka raja jeung nyarita '
nyarita 'Gusti, naon anu dipikasieun ku gusti taya gunana sabab jalma-jalma geus ariman'. Terus raja marentahkeun pikeun nyieun solokan anu gede di satiap parapatan jalan, di jerona dihurungkeun seuneu. Terus manehna marentahkeun pangawalna pikeun ngalungkeun saha wae anu teu daek balik ka agamana baheula ka eta solokan. Kacaritakeun saurang awewe jeung anakna anu masih leutik rek diasupkeun ka eta solokan. Tapi manehna ngarasa karunya ka anakna. Anakna nyarita'Ibu, sing sabar lantaran anjeun saestuna aya dina jalan anu bener" (shahih muslim, riyadhus sholihin bab sabar no 31)
"Mun nengetan riwayat si jajaka, jauh bedana jeung bom bunuh diri. Kahiji, sijajaka teu maehan maneh, tapi dipaehan ku jalma sejen. kadua, ku alatan si jajaka, jalma-jalma loba nu ariman, tapi bom bunuh diri ngabalukarkeun jalma luar islam boga persepsi negatif ka agama Islam. maranehna jadi boga persepsi yen Islam pinuh ku kekerasan. Jeung bom bunuh diri nu dilakukan salian mateni jalma kafir oge mateni umat islam. Padahal hukumna haram pikeun mateni jalma anu muslim. 'JEUNG SINGSAHA NU MAEHAN SAURANG MUKMIN BARI DIHAJA, TANGTU WALESANANA JAHANNAM, MANEHNA LANGGENG DIJERONA, ALLOH MURKA KAMANEHNA, JEUNG NGALAKNAT SARTA NYADIAKEUN AZAB NU GEDE PIKEUN MANEHNA' (An Nisa 93)
"Enya aing ge satuju Di, mun mateni jalma muslim kaasup dosa gede. Tapi pan ieu mah tujuanana oge maehan jalma kafir sakumaha parentah Alloh "...PAEHAN JALMA-JALMA MUSYRIKIN DIMANA WAE MARANEH PANGGIHAN.." (At Taubah ayat 5)
"Teu bisa kitu kang, eta ayat memang bener parentah ti Alloh tapi ngalarapkeunana lain kitu. Dawuhan Rosululloh :' Singsaha anu maehan mu'ahad (jalma kafir anu kaiket ku perjanjian) henteu dina waktu/tempatna tangtu Alloh ngaharamkeun surga keur manehna ' (Sunan Abu Dawud no 2760 & Sunan An Nasai No 4761 ti Abu Bakrah radhiallohu 'anhu)
'JEUNG PERANGAN DI JALAN ALLOH JALMA-JALMA NU MERANGAN ANJEUN, TAPI ARANJEUN TONG NGALEUWIHAN WATES, LANTARAN SAESTUNA ALLOH TEU RESEP KA JALMA-JALMA ANU NGALEUWIHAN WATES' (Al Baqarah 190)
DIna mangsa perang Urang teu meunang ngaleuwihan wates diantarana saperti nyacag mayit jalma kaafir, maehan awewe jeung budak leutik, ngaduruk tatangkalan jeung sajabana. Tah kukituna sanajan kafir, tapi lamun eta jalma teu milu icikibung dina merangan umat muslim teu meunang ku urang di perangan."
"Tapi pan eta jalma kafir teh datang ka nagri urang pikeun maksiat"
"Sanajan manehna datang ka nagri urang bari mawa karusakan akhlak tetep teu bisa dijadikeun alesan pikeun maehan maranehna. Lantaran maranehna asup ka nagri urang kalayan geus meunang izin ti pamarentah. Nu ku urang bisa dilakukeun ngan saukur mere nasehat ka pamarentah ngeunaan karusakan nu dibawa ku eta jalma-jalma kafir"
"Jadi Naha urang teu perlu ngalakukeun jihad?"
"Satiap Umat Muslim kudu yakin kana fardhuna Jihad, tapi Jihad kudu dilakukeun dumasar kana elamu, nyumponan kana syarat-syaratna, jeung salawasna ngalakukeun jihad bareng jeung waliyyul amri atawa amir. Mudah-mudahan urang bisa terus neleman elmu agama jeung ngamalkeunana sacara istikomah. Amin"
"Kang, sumanget atawa wawanen teu cukup pikeun ngajalankeun agama. Tapi kudu dibarengan ku elmu. Mun teu dibarengan ku elmu nu aya jadi salah kaprah. Tah ngeunaan bom-na nu maehna maneh, ayeuna urang balikkeun deui kana Qur'an, sunnah & atsar para sahabat. Naha geus saluyu atawa henteu."
"Tapi pan loba jalma-jalma nu nyebut maranehna teh syahid?"
"Kang urang teu wenang pikeun nyebut saha wae salaku syahid, sanajan eta jalma dipaehan kalayan zhalim atawa paeh lantaran melaan maneh atawa paeh di medan perang. Sakumaha diterangkeun ku Imam Bukhari dina shahihna dina 'bab teu meunang nyebut si anu syahid' sabab puserna kasaksian yen eta jalma syahid atawa henteu ayana dina hate jeung euweuh saurang oge nu nyaho kanu naon anu aya dina hate salian ti Alloh ta'ala"
"Tapi pan pernah Rosululloh nyebut sababaraha sahabatna syahid?"
"Rosululloh ngomong lain ngan saukur make hawa nafsuna tapi Rosululloh shallallohu 'alaihi wasallam nyarita dumasar kana wahyu anu ditarimana. Mun ANjeuna nyebutkeun salah saurang sahabatna syahid tangtu hal ieu dumasar kana wahyu anu ditarimana. Sakumaha hadits umar, dina hiji poe Anjeuna khutbah : 'Aranjeun ngomong dina perang aranjeun yen si anu syahid jeung si anu paeh kalayan syahid, bisa wae manehna geus nindes tutumpakanana. Sakali-kali henteu, aranjeun tong ngomong siga kitu, Tapi sebut naon nu disebutkeun ku Rosululloh shallallohu 'alaihi wasallam,'Singsaha nu paeh di jalan Alloh manehna syahid'(Hadits riwayat Imam Ahmad)"
"Tapi Di, tanda-tanda yen maranehna syahid pan loba, waktu dikurebkeun langsung aya geledeg, pas datang layonna dipapag ku girimis, terus layonna ceunah seungit"
"Kang Tanda-tanda ieu teu bisa dijadikeun hujjah yen maranehna syahid. Nalika Aburrahman bin Muljim nyaeta nu nelasan pati Ali radiyallohu 'anhu dikaluarkeun pikeun di paehan. Abdullah bin ja'far rodiyallohu 'anhu neukteuk leungeun jeung sukuna. Ibnu Muljim teu ngomong atawa ngaharurung. Terus dua panonna di celak ku paku panas, manehna teu ngaharurung malah maca surat Al Alaq. Nalika letahna di teukteuk, Ibnu Muljim ngaharurung. Waktu ditanya 'Ku naon maneh ngaharurung?' Manehna ngajawab 'Aing teu resep nyanghareupan ajal di dunya bari teu dzikir ka Alloh' Jeung Ibnu Muljim jalma nu dina tarangna aya tapak sujud (Talbis Iblis, Ibnu jauziy). Jadi karomah siga naon wae teu bisa dijadikeun hujjah yen eta jalma aya dina jalan nu bener"
"Jadi kumaha hukumna Bom Bunuh diri teh?"
"riwayat-riwayat nu datang ti Rosululloh shallallohu 'alaihi wasallam ngajalentrekeun yen maehan maneh ku alat naon wae mangrupakeun dosa nu gede disisi Alloh Azza wa Jalla. Di antarana sakumaha anu diriwayatkeun ku Abu Hurairah radhiyallohu 'anhu, nu nyarita : Rosululloh shallallohu 'alaihi wasallam ngadawuh :
'Singsaha anu maehan maneh ku beusi nu aya dina leungeunna, manehna bakal nubles beuteungna dina naraka jahannam anu langgeng, jeung dilanggengkeun salila-lilana. Jeung singsaha anu nginum racun terus maehan maneh ku jalan eta, manehna bakal nginum saeutik jeung saeutik di naraka jahannam nu langgeng jeung dilanggengkeun dijerona salila-lilana. Jeung singsaha nu maehan maneh ku cara ngaragragkeun maneh ti luhur gunung, manehna bakal diragrakeun ka naraka jahannam nu langgeng jeung dilanggengkeun dijerona salila-lilana' (Shahih Bukhari No 5778 & Shahih Muslim No 158)"
"Di riwayatkeun oge ti Abu Hurairah radhiyallohu 'anhu nu nyarita
'Kami bareng jeung Rosululloh shallallohu 'alaihi wasallam dina perang Khaibar. Terus Anjeuna nyarita ka saurang jalma anu ngaku dirina muslim:"Jalma ieu ti ahli naraka" Nalika kajadian perang, eta jalma perang kalayan pinuh sumanget nepi ka tatu. Hal Ieu dicaritakeun ka Anjeuna :'Ya Rosulullah, nu ku ANjeun sebutkeun yen manehna ahli naraka, saestuna dina poe ieu ngilu perang terus palastra' Jawab Rosululloh shallallohu 'alaihi wasallam :'Manehna Asup naraka'. Ampir sawareh manusa hamham (kana ucapan eta). Nalika maranehna dina kaayaan kitu,, terus aya nu ngawartakeun yen saacan eta jalma palastra ku tatu anu kacida parah. Mangsa peuting, manehna geus teu sabar terus maehan maneh. Terus hal ieu diwartakeun ka Rosululloh shallallohu 'alaihi wasallam , terus Anjeuna nyarita :'Allohu akbar, kaula nyakseni yen saestuna kaula hamba Alloh jeung Rosul-Na'. Anjeuna marentahkeun Bilal ngagorowok di hareupeun manusa : 'Saestuna henteu asup surga iwal ti jiwa nu muslim jeung saestuna Alloh nguatkeun ieu agama ku lalaki nu fajir' (Shohih Bukhari & Muslim)
"Nya Aing ge apal atuh Di ari maehan maneh mah kaasup dosa gede. Tapi pan ieu mah tujuanana pikeun ngabelaan agama. Pan sahabat ge pernah aya anu narabas ka barisan musuh nepi ka palastra jeung hal ieu dibenerkeun ku Rosululloh"
"riwayat-riwayat nu nerangkeun yen aya sababaraha urang sahabat nu narabas ka pasukan musuh memang shohih Kang. Tapi urang teu bisa nyaruakeun hal eta jeung bom bunuh diri. Diantarana :
1. Sahabat ngalakukeun hal eta dina kaayaan perang, sedengkeun nu dilakukeun ku nu ngalakukeun bom bunuh diri lain dina mangsa perang.
2. Nu narabas pasukan kuffar, najan saeutik boga peluang pikeun salamet, malah aya sababaraha riwayat yen sahabat nu narabas pasukan kuffar salamet sedengkeun nu ngabom sorangan euweuh peluang pikeun hirup"
"Terus kumaha riwayat nu nyebutkeuan aya hiji jajaka mukmin nu ngajarkeun ka raja kuffar kumaha carana supaya bisa maehan sijajaka. Lainna ieu sarua jeung sijajaka maehan maneh"
"Eta riwayat memang shahih kang.Lengkepna kieu:
Ti Suhaib rodiyallohu 'anhu, Rosululloh shallallohu 'alaihi wasallam ngadawuh,'di jaman baheula aya saurang raja nu boga saurang tukang sihir. Mangsa eta tukang sihir geus kolot, manehna nyarita ka rajana,'Saestuna kuring ayeuna geus kolot. Ku kituna, kuring menta ijin pikeun ngirimkeun saurang jajaka jeung kuring bakal ngajarkeun elmu sihir ka manehna' Raja eta terus ngirimkeun saurang jajaka pikeun diajar elmu sihir. Tapai di satengahing jalan, manehna paamprok jeung saurang pandita. terus eta jajaka eureun pikeun ngadengekun naon anu ditepikeun ku eta pandita. Ku sabab eta, manehna datang telat ka tempat tukang sihir. ku lantaran telat eta si jajaka di teunggeul. Terus manehna nepikeun hal ieu ka si pandita. Si pandita nyarita ka manehna,'Mun maneh sieun ka eta tukang sihir, bejakeun yen maneh ditahan ku kulawarga maneh. Jeung mun maneh sieun ka kulawarga maneh bejakeun yen maneh ditahan ku tukang sihir' Hiji poe, disatengahing jalan, manehna manggihan di tengah jalan hiji binatang nu kacida gedena, nu ngahalangan jalma-jalma sa kampung. Si jajaka nyarita'kaula bakal nyaho saha nu leuwih utama, naha si tukang sihir atawa si pandita?'
Terus si jajaka nyokot batu bari nyarita,'Ya Alloh mun ajaran pandita nu leuwih dipikaresep ku Anjeun, paehkeun ieu binatang anu kacida gedena supaya jalma-jalma bisa neruskeun lalampahanana' Terus manehna nenggorkeun eta batu jeung maehan eta binatang, ku lantaran eta jalma-jalma bisa neruskeun lalampahanana. Saanggeus eta, si jajaka ngadatangan pandita jeung nyaritakeun naon anu ku manehna kaalaman. Pandita nyarita ka manehna,'Anaking, anjeun leuwih utama tibatan kaula, lantaran anjeun geus nyaho kana sagala anu dipikanyaho ku kaula. Pikanyaho, engke anjeun bakal nyanghareupan hiji ujian. Tapi inget! Mun anjeun diuji, tong nyebut-nyebut ngaran kaula' Saanggeus eta, jajaka tadi bisa nyageurkeun jalma lolong, panyakit belang jeung panyakit-panyakit lianna.
Ieu beja sumebar, aya babaturan raja nyeri mata nepi ka lolong, jeung geus diusahakeun kamana-mana tapi teu cageur-cageur. Terus manehna datang ka sijajaka bari mawa mangrupa-rupa hadiah jeung nyarita'Mun anjeun bisa nyageurgeun kaula, kaula bakal nedunan sagala pamenta anjeun' Si jajaka ngajawab 'Saestuna kaula teu bisa nyageurkeun sasaha, tapi nu nyageurkeun anging Alloh ta'ala, kaula bakal ngadu'a ka Anjeuna supaya nyageurkeun panyakit anjeun'. Terus, eta jalma iman ka Alloh ta'ala jeung cageur panyakitna.
Eta jalma datang ka tempat raja jeung diuk bareng sakumaha biasana, terus si raja nanya ka manehna 'Saha nu nyageurkeun panon anjeun?' Manehna ngajawab 'Pangeran kaula' Si raja nyarita 'Naha anjeun boga pangeran salian ti kaula?' Terus dijawab 'Pangeran kaula jeung pangeran anjeun ngan Alloh' Eta raja langsung nyiksa nepi ka eta jalma mere nyaho ngeunaan di jajaka. Terus si jajaka di sanghareupkeun ka si raja, nyarita si raja 'Anaking, sihir anjeun sakti pisan, bisa nyageurkun jalma lolong, panyakit belang jeung anjeun bisa ngalakukeun ieu jeung itu' Si jajaka ngajawab 'Saestuna nu bisa nyageurkeun ngan Alloh ta'ala' Eta jajaka disiksa nepi ka nyaritakeun ngeunaan si pandita. Terus si pandita di datangkeun ka si raja. Si raja nyarita 'Geura balik ka agama anjeun nu baheula' Tapi si pandita teu daek. Terus raja nitah ngaragaji ti luhureun sirahna nepi ka awakna beulah jadi dua. Terus didatangkeun babaturan si raja 'Geura balik ka agama anjeun nu baheula' Tapi eta jalma teu daek, terus manehna diragaji ti sirahna nepi ka awakna beulah jadi dua. Terus didatangkeun oge si jajaka. si Raja nyarita ' Geura balik ka agama anjeun nu baheula' Tapi si jajaka nolak. Terus si raja masrahkeun si jajaka ka pangawalna pikeun dibawa ka gunung. Nepi ka puncak, raja nitah pangawalna ngaragragkeun si jajaka ti luhur gunung. Satepina di puncak, si jajaka ngadua 'Ya Alloh, hindarkeun kaula ti kajahatan maranehna saluyu jeung naon nu ku Anjeun dipikarido'. Terus eta gunung eundeur nepi ka si pangawal tinggorolong ti luhureun gunung.Sedengkeun si jajaka salamet terus datang ka raja. Raja hemeng jeung nanya'Naon anu geus dilakukan ku para pangawal kaula?' si Jajaka ngajawab 'Alloh ta'ala geus nyalametkeun kaula ti kajahatan maranehna' Eta pamuda ditewak deui, raja nyerahkeun si jajaka ka pangawalna nu lian terus dibawa ka luhur kapal jeung di rag-ragkeun ditengah-tengah lautan. Eta pasukan mawa si jajaka ka luhureun kapal. Satepina di kapal si jajaka ngadua 'Ya Alloh, salametkeun kaula ti kajahatan maranehna saluyu jeung nu ku Anjeun dipikarido' Terus eta kapal tibalik jeung sakabeh pasukan tilelep. Sedengkeun si jajaka salamet. Manehna balik deui nepungan si raja. Waktu nempo si jajaka, raja hemeng bari nanya 'Naon anu geus dilakukeun ku para pangawal kaula?'si Jajaka ngajawab 'Alloh ta'ala geus nyalametkeun kaula ti kajahatan maranehna' Terus eta jajaka nyarita ka si raja 'Saestuna anjeun moal bisa mateni kaula saacan anjeun nedunan pamenta kaula' raja nyarita 'naon anu ku anjeun dipikahayang?' si jajaka ngajawab 'Anjeun kudu ngumpulkeun jalma loba di hiji lapang, terus anjeun salib kaula dina hiji tihang, terus cokot jamparing kaula jeung simpen dina gondewana, terus baca 'KALAYAN NYEBUT ASMA ALLOH, PANGERAN IEU JAJAKA' Terus leupaskeun eta jamparing ka kaula. Mun anjeun ngalakukeun eta, tinangtu anjeun bakal bisa mateni kaula' Ku ngadenge omongan si jajaka, raja ngumpulkeun jalma loba dihiji lapang jeung nyalib si jajaka dina tihang. Terus nyokot jamparing jeung disimpen dina gondewana, terus manehna maca 'KALAYAN NYEBUT ASMA ALLOH, PANGERAN IEU JAJAKA'jeung dileupaskeun eta jamparing kana tarang si jajaka. Si jajaka nyekel tarangna terus perlaya. Dina mangsa eta, jalma-jalma anu nyaksian saur manuk nyarita'Kami ariman ka pangeran ieu jajaka' Saurang pangawal nepikeun ieu beja ka raja jeung nyarita '
nyarita 'Gusti, naon anu dipikasieun ku gusti taya gunana sabab jalma-jalma geus ariman'. Terus raja marentahkeun pikeun nyieun solokan anu gede di satiap parapatan jalan, di jerona dihurungkeun seuneu. Terus manehna marentahkeun pangawalna pikeun ngalungkeun saha wae anu teu daek balik ka agamana baheula ka eta solokan. Kacaritakeun saurang awewe jeung anakna anu masih leutik rek diasupkeun ka eta solokan. Tapi manehna ngarasa karunya ka anakna. Anakna nyarita'Ibu, sing sabar lantaran anjeun saestuna aya dina jalan anu bener" (shahih muslim, riyadhus sholihin bab sabar no 31)
"Mun nengetan riwayat si jajaka, jauh bedana jeung bom bunuh diri. Kahiji, sijajaka teu maehan maneh, tapi dipaehan ku jalma sejen. kadua, ku alatan si jajaka, jalma-jalma loba nu ariman, tapi bom bunuh diri ngabalukarkeun jalma luar islam boga persepsi negatif ka agama Islam. maranehna jadi boga persepsi yen Islam pinuh ku kekerasan. Jeung bom bunuh diri nu dilakukan salian mateni jalma kafir oge mateni umat islam. Padahal hukumna haram pikeun mateni jalma anu muslim. 'JEUNG SINGSAHA NU MAEHAN SAURANG MUKMIN BARI DIHAJA, TANGTU WALESANANA JAHANNAM, MANEHNA LANGGENG DIJERONA, ALLOH MURKA KAMANEHNA, JEUNG NGALAKNAT SARTA NYADIAKEUN AZAB NU GEDE PIKEUN MANEHNA' (An Nisa 93)
"Enya aing ge satuju Di, mun mateni jalma muslim kaasup dosa gede. Tapi pan ieu mah tujuanana oge maehan jalma kafir sakumaha parentah Alloh "...PAEHAN JALMA-JALMA MUSYRIKIN DIMANA WAE MARANEH PANGGIHAN.." (At Taubah ayat 5)
"Teu bisa kitu kang, eta ayat memang bener parentah ti Alloh tapi ngalarapkeunana lain kitu. Dawuhan Rosululloh :' Singsaha anu maehan mu'ahad (jalma kafir anu kaiket ku perjanjian) henteu dina waktu/tempatna tangtu Alloh ngaharamkeun surga keur manehna ' (Sunan Abu Dawud no 2760 & Sunan An Nasai No 4761 ti Abu Bakrah radhiallohu 'anhu)
'JEUNG PERANGAN DI JALAN ALLOH JALMA-JALMA NU MERANGAN ANJEUN, TAPI ARANJEUN TONG NGALEUWIHAN WATES, LANTARAN SAESTUNA ALLOH TEU RESEP KA JALMA-JALMA ANU NGALEUWIHAN WATES' (Al Baqarah 190)
DIna mangsa perang Urang teu meunang ngaleuwihan wates diantarana saperti nyacag mayit jalma kaafir, maehan awewe jeung budak leutik, ngaduruk tatangkalan jeung sajabana. Tah kukituna sanajan kafir, tapi lamun eta jalma teu milu icikibung dina merangan umat muslim teu meunang ku urang di perangan."
"Tapi pan eta jalma kafir teh datang ka nagri urang pikeun maksiat"
"Sanajan manehna datang ka nagri urang bari mawa karusakan akhlak tetep teu bisa dijadikeun alesan pikeun maehan maranehna. Lantaran maranehna asup ka nagri urang kalayan geus meunang izin ti pamarentah. Nu ku urang bisa dilakukeun ngan saukur mere nasehat ka pamarentah ngeunaan karusakan nu dibawa ku eta jalma-jalma kafir"
"Jadi Naha urang teu perlu ngalakukeun jihad?"
"Satiap Umat Muslim kudu yakin kana fardhuna Jihad, tapi Jihad kudu dilakukeun dumasar kana elamu, nyumponan kana syarat-syaratna, jeung salawasna ngalakukeun jihad bareng jeung waliyyul amri atawa amir. Mudah-mudahan urang bisa terus neleman elmu agama jeung ngamalkeunana sacara istikomah. Amin"
Tidak ada komentar:
Langganan: Poskan Komentar (Atom)


text:
Paguyuban Pasundan
Paguyuban Pasundan
Paguyuban Pasundan (éjahan aslina Pagoejoeban Pasoendan) mangrupakeun organisasi budaya Sunda nu mimiti nanjeur ti tanggal 20 Juli 1913, ngajadikeun organisasi pangheubeulna nu aya kénéh nepi ka kiwari. Salila ngadegna, organisasi ieu geus usik dina widang atikan, sosial-budaya, pulitik, ékonomi, kapamudaan, sarta urusan kaistrian. Paguyuban ieu ngupayakeun lestarina budaya Sunda bari ngalibatkeun lain saukur urang Sunda wungkul tapi saréréa nu boga kameumeut kana budaya Sunda.[rujukan?]
Daptar eusi
- 1 Kasang tukang
- 2 Kiprah mangsa pra kamerdikaan
- 3 Kiprah di Mangsa Kamerdikaan
- 4 Rujukan
- 5 Tumbu Luar
Kasang tukang[édit | édit sumber]
Anu jadi kasang tukang diadegkeunana ieu organisasi, dikedalkeun ku Dayat Hidayat, siswa Sunda di STOVIA (School Tot Opleiding voor Indlandsche Artsen) – sakola dokter jaman Walanda di Batavia (Jakarta), anu boga alpukah sarta mingpin rapat 20 Juli 1913:
- Dupi nu jadi lulugu nyaéta wiréhing ngémutkeun bangsa Sunda kacida pisan katilarna tina bab kamajengan ku bangsa sanés, sumawonten ku bangsa Jawa mah, nu ti kapungkurna ogé parantos tebih pisan nilarna ka urang Sunda, dalah ku urang Malayu nu teu acan sakumaha lamina ngudagna kana kamajengan, ayeuna urang Sunda parantos kénging disebatkeun kaselek, tawisna murid di sakola Doktor danget ieu urang Sunda mung aya 10, dupi urang Malayu mah sumawonten urang Jawa mah parantos pirang-pirang. Nyakitu deui di sakola-sakola sanés urang Jawa sareng urang Malayu henteu kawon seueurna ku urang Sunda. Anu ka nagri Walanda mah urang Sunda kénging kénéh dibilang, dupi urang Malayu sok sumawonten nu kiat mayar ongkosna, dalah nu henteu ogé cék paripaos dibélaan kuli kuli, merlukeun ka nagri Walanda ku suhud nyiar kapinteran. Menggah ku émutan, upami urang Sunda cicingeun baé, daék-daék ka payuna hayang nyepeng padamelan ogé hésé, kakawonkeun ku bangsa sanés. Buktina ayeuna parantos sababaraha hiji urang Jawa sareng urang Malayu nu nyepeng damel di tanah Pasundan, dupi urang Sunda mah méh teu aya baé nu tiasa jeneng di nagara deungeun.[rujukan?]
Kapangurusan[édit | édit sumber]
Nalika diadegkeun, kaputusan ngeunaan kapangurusan Paguyuban Pasundan téh nyaéta diwangun ku dalapan urang: D.K. Ardiwinata (Adviseur, panaséhat), Mas Dayat Hidayat (President, pupuhu), Radén Junjunan (Secretaris, sekertaris), Radén Kusuma Sujana (Penningmeester, bendahara), sarta Mas Iskandar, Karta di Wiria, Sastrahudaya, jeung Abubakar (anggota). Ieu kapangurusan téh dipaké nepi ka 22 Pébruari 1914. Iwal ti Ardiwinata, sakabéh pangurus munggaran Paguyuban Pasundan téh siswa di STOVIA.
Dina tanggal 22 Séptember 1914, pangurus paguyuban ménta idin ka pamaréntah pikeun bisa ngalakonan kagiatanana sacara sah. Dumasar surat kaputusan nomer 46 tanggal 9 Désémber 1914, idin kasebut dibikeun. Saterusna, nepi ka warsih 1918, organisasi ieu leuwih minangka perkumpulan sosial-budaya.
Kiprah mangsa pra kamerdikaan[édit | édit sumber]
Kiprah pulitik[édit | édit sumber]
Sairing jeung kahayang pikeun ngayakeun perbaikan dina widang sosial sarta ékonomi, Paguyuban Pasundan ngarasa perlu milu ancrub dina widang pulitik pikeun ngahontal tujuan-tujuanna. Ku kituna, saprak warsih 1919, sairing kalawan diwangunna Volksraad, dipigawé usaha pikeun nempatkeun wawakilna di lembaga kasebut. Saterusna dumasar surat kaputusan nomer 72, tanggal 13 Juni 1919, pamaréntah ogé ngesahkeun Paguyuban Pasundan minangka perkumpulan pulitik.
Saprak Désémber 1927, Paguyuban Pasundan asup jadi anggota PPPKI (Permoefakatan Perhimpoenan-perhimpoenan Politik Kebangsaan Indonésia). Kalawan ngagabung dina federasi éta, paguyuban henteu deui jadi perkumpulan lokal kalawan merhatikeun ngan ukur Pasundan atawa Jawa Kulon waé, tapi jadi perkumpulan nasional nu boga tujuan babarengan nyaéta pikeun ngahontal kamerdikaan bangsa.
Kagiatan dina widang pulitik beuki kuat waktu kapamingpinan Oto Iskandar di Nata, anu katelahna "Si Jalak Harupat", saurang kalahiran Bojongsoang, Bandung tanggal 31 Maret 1897. Sajaba jadi pupuhu Pangurus Pusat Paguyuban Pasundan, manéhna ogé jadi wawakil organisasi ieu di Volksraad mimiti warsih 1931 nepi ka 1942.
Widang Atikan[édit | édit sumber]
Luyu jeung anu aya dina anggaran dasarna, salah sahiji jalan anu ditempuh Paguyuban Pasundan dina ngahontal cita-citana nyaéta ngaliwatan jalur atikan sarta pangajaran. Usaha ngawangun sakola dimimitian kalawan ngadegkeun Hollandsch-Inlandsche School (HIS) Pasoendan di Tasikmalaya dina warsih 1922, dituturkeun pendirian Meer Uitgebreid Lager Onderwijs (MULO) Pasoendan, ogé di Tasikmalaya, anu meunang bantuan ti pamaréntah. Sakola-sakola séjén terus diadegkeun, nepi ka warsih 1941 geus aya 51 sakola kalawan 296 urang guru. Lolobana aya di Bandung sarta Tasikmalaya, nyaéta séwang-séwangna tujuh sakola. Sésana sumebar di 34 tempat séjénna di sakuliah Jawa Kulon.
Pikeun ngurus persekolahan kasebut, dina Kongrés Paguyuban Pasundan di Bogor warsih 1931, didirikan Bale Pamulangan Pasundan (BPP), jeung pamingpin kahijina nyaéta Ahmad Atmadja. Kalawan nanjeurna BPP, sakola-sakola Pasundan beuki marak. Kitu ogé guru sarta muridnya beuki réa.
Atikan pikeun balaréa umum, diwujudkan kalawan dipedarna salapan média massa salila période 1914-1942. Salah sahijina anu pangbadagna nyaéta suratkabar Sipatahoenan anu jadi corong Paguyuban Pasundan. Mimitina suratkabar ieu dipedar Paguyuban Pasundan di Tasikmalaya mimiti warsih 1923. Pupuhu rédaksi kahijina nyaéta Soetisna Sendjaya. Mimitina suratkabar ieu medal saminggu sakali. Tapi sanggeus kepengurusannya diganti ku Pangurus Pusat Paguyuban Pasundan warsih 1931, Sipatahoenan bisa medal poéan. Kantorna dipindahkan ka Bandung, nyaeta di Kaca-kaca Wetan, saméméh saterusna pindah ka Banceuy, sarta ahirna di Dalem Kaum.
Widang Ékonomi[édit | édit sumber]
Dina widang ékonomi, Paguyuban Pasundan dina kongrésna anu ka 19 di Tasikmalaya warsih 1934, ngadegkeun Centrale Bank Pasundan, anu ngawangun N. V., jeung pupuhuna Iyos Wiriaatmadja. Puseurna aya di Jakarta, keur di wewengkon-wewengkon nanjeur cabang-cabangnya.
Kahirupan perkoperasian di lingkungan Paguyuban Pasundan ogé cukup marak. Saban cabangna ngadegkeun koperasi anu lolobana disebut Koperasi Pasundan. Koperasi-koperasi kasebut usik dina widang kaduitan, perdagangan, aya ogé anu husus nyadiakeun parabotan pikeun para patani. Garapan widang ékonomi séjénna anu cukup nonjol nyaéta ngadegkeun Leuit Paré. Pangimeutanana dipigawé ku Puseur Lumbung Pasundan.
Dina Kongrés Paguyuban Pasundan ka 23 di Sukabumi, diadegkeun badan anu ngokolakeun masalah ékonomi anu disebut Bale Ékonomi Pasundan. Pamingpin bale kasebut nyaéta Raden Soedarna Soeradiredja, anu ogé ngarangkep minangka Wawakil Pupuhu P. B. Paguyuban Pasundan sarta Diréktur Centrale Bank Pasundan.
Kapamudaan sarta Urusan kaistrian[édit | édit sumber]
Pikeun ngurus masalah kaistrian, di Paguyuban Pasundan diadegkeun Pasundan Istri (PASI). Sedengkeun dina kapamudaan, dina sasih Désémber 1934 diadegkeun JOP (Jeugd Organisatie Pasoendan) kalawan pupuhuna anu kahiji R. Adil Poeradiredja. Dina kongrésna anu kahiji warsih 1935 kepanjangan JOP digantian jadi “Jasana Obor Pasundan”.
Basa suhu pulitik manasan nyanghareupan Perang Pasifik, diadegkeun “JOP Brigade” pikeun nangkal kajadian-kajadian anu henteu dipikahayang. Sawatara inohong, diantarana Jenderal A. H. Nasution milu ngadukung, kawas kalawan mantuan latihan babarisan pikeun JOP Brigade.[rujukan?]
Mangsa Pangjajahan Jepang[édit | édit sumber]
Ti warsih 1943 nepi ka kalawan 1945, kagiatan pulitik sagala rupa perkumpulan di Indonésia, kaasup Paguyuban Pasundan dibekukeun ku pangjajah ti Jepang. Sipatahoenan ogé milu dibrédel sarta minangka gantina dipedar suratkabar Tjahaya anu dikadalikeun Jepang. Tapi kagiatan paguyuban dina widang séjénna kawas atikan, kasenian, sarta sosial masih diidinan sarta bisa terus jalan.[rujukan?]
Kiprah di Mangsa Kamerdikaan[édit | édit sumber]
Mangsa Revolusi Kamerdikaan[édit | édit sumber]
Sanggeus pendudukan Jepang lekasan, Pamaréntah Republik Indonésia ngaluarkeun maklumat nomer X tanggal 3 Nopémber 1945 ngeunaan "pembentukan partai-partai politik". Nanjeurna partéi-partéi pulitik ku Pamaréntah Republik Indonésia ditempo minangka partisipasi aktip ti kahirupan balaréa dina berbangsa sareng bernegara sarta bisa nguatkeun perjuangan bangsa ngabéla kamerdikaan. Kaluarna maklumat kasebut ngabalukarkeun partéi-partéi di Indonésia hirup deui kawas Partéi Nasional Indonésia (PNI), Partéi Islam Masyumi, Partéi Buruh Indonésia, Partéi Rakyat Sosialis, sarta sajabana. Paguyuban Pasundan waktu éta henteu langsung aktip deui. Ieu utamana disababkeun alatan R. Oto Iskandar di Nata, anu dianggap minangka figur anu bisa mingpin deui Paguyuban Pasundan, leungit sacara misterius babarengan sawatara inohong kamerdikaan séjénna.[rujukan?]
Tapi saterusna mecenghul hiji partéi anu cenah didalangan Walanda kalawan ngaranna Partéi Rakyat Pasundan (PRP) anu miboga visi anu henteu saluyu jeung Paguyuban Pasundan. Hal kasebut micu para anggota Paguyuban Pasundan pikeun ngahirupkeun balik organisasina. Mangka Paguyuban Pasundan nanjeur deui di Bandung, Yogyakarta, sarta Jakarta dina waktu ampir babarengan. Saterusna Bandung ditetepkeun minangka puseur Pangurus Pusat Paguyuban Pasundan kalawan pupuhuna R. S. Suradiradja.[rujukan?]
Dina kongrés Paguyuban Pasundan tanggal 29-31 Januari 1949 di Bandung, diputuskeun pikeun ngarobah ngaran Paguyuban Pasundan jadi Partéi Kebangsaan Indonésia (PARKI) nu maksudna pikeun nambahan perjuangan di widang pulitik. Partéi kasebut saterusna milu pemilihan umum kahiji Republik Indonésia dina warsih 1955. Tapi suara anu dipibanda dina pemilu kasebut pohara leutikna. Éléhna dina pemilu kasebut ngabalukarkeun perpecahan di PARKI. Ahirna ngaliwatan referendum dina kongrés PARKI tanggal 29 Nopémber 1959, partéi kasebut mutuskeun pikeun ngarobah ngaranna jadi Paguyuban Pasundan.[rujukan?]
Paguyuban Pasundan ayeuna[édit | édit sumber]
Kiwari Paguyuban Pasundan ngabogaan 32 kantor cabang kalawan 492 anak cabang. Saeutikna 12.300 jelema kalibet dina paguyuban ieu. Lestarina kabudayaan Sunda dina era globalisasi kiwari jadi prioritas utamana.
Sakola-sakola Pasundan dina jenjang atikan dasar sarta tengahan sumebar di wewengkon Jawa Kulon sarta Banten. Keur dina jenjang atikan luhur, Paguyuban Pasundan ngabogaan opat paguron luhur, nyaéta:
- Universitas Pasundan, nanjeur tanggal 14 Nopémber 1960 di Bandung.
- Sekolah Tinggi Hukum (STH) Pasundan, nanjeur tanggal 14 Januari 1964 di Sukabumi.
- Sekolah Tinggi Keguruan dan Ilmu Pendidikan (STKIP) Pasundan, nanjeur tanggal 29 Méi 1986 di Cimahi.
- Sekolah Tinggi Ilmu Ékonomi (STIE) Pasundan, nanjeur tanggal 18 Januari 1988 di Bandung.
Dina kapangurusan, Kongrés Paguyuban Pasundan tanggal 19 Juli 2005 geus milih pangurus pikeun période 2005-2009, nyaéta: H. A. Syafe'i minangka Pupuhu (Pupuhu) Pangurus Pusat Paguyuban Pasundan sarta Prof. Dr. H. M. Didi Turmudzi minangka Sekretaris Jenderal. Sedengkeun Prof. Dr. Ir. Ginandjar Kartasasmita kapilih jadi Pupuhu Déwan Pangaping. Ayeuna urusan atikan di Paguyuban Pasundan diurus ku Yayasan Pendidikan Tinggi Pasundan sarta Yayasan Pendidikan Dasar dan Menengah Pasundan luyu kalawan jenjang atikanana.[rujukan?]
Rujukan[édit | édit sumber]
- Ékajati, Édi S. 2003. Paguyuban Pasundan: A Sundanese Revival (1913–1918). Journal of Asian and African Studies 66: 21-51.
- Ekajati, Edi S. 2004. Kebangkitan Kembali Orang Sunda: Kasus Paguyuban Pasundan, 1913-1918. Bandung: Pusat Studi Sunda bekerjasama dengan Kiblat.
- Suharto. 2002. Pagoejoeban Pasoendan 1927-1942: Profil Pergerakan Etno-Nasionalis. Bandung: Satya Historika.
- Peran Intelektual di Paguyuban Pasundan. Harian Kompas Selasa, 13 Maret 2007.
Tumbu Luar[édit | édit sumber]
- (id) Situs Resmi Yayasan Pendidikan Tinggi Pasundan
- (id) Paguyuban Pasundan Bukan Etnik, Tetapi Kultural.
- (id) Ketokohan Daerah: "Lemah Dewasasana" Intelektual Sunda.
- (id) Orang Sunda Mencari Jati Diri (Andreas Bintoro)


text:
Miara Lingkungan
Assalamualaikum warakhmatullahi wabarakaatuh !
Salam Sejahtera
Mula-mula kuring hayang ngedalkeun hatur nuhun ka ibu guru sarta kabh rncang kuring anu geus mr kasempetan kuring pikeun pidato dina beurang ieu, ngeunaan miara lingkungan.
Hadirin anu dipihormat, urang nyaho yn global warming nyata masalah anu serius pikeun nagara-nagara anu aya di dunya. Global warming ta lumangsung sabab kagiatan manusa anu bisa ngarusak bumi tempat urang hirup. Global warming nyata pross kanakan suhu rata-rata atmoser, sagara, sarta bumi. Global warming ieu ngabogaan akibat anu picilakaeun pikeun kahirupan makhluk hirup, saperti: suhu hawa ngaronjat di luhur rata-rata, mindengna lumangsung cuaca anu henteu menentu saperti ayeuna ieu, parobahan iklim, jst. Global warming ta akibat ti fk imah kaca, kebakaran leuweung, jst.
Pamarntah geus ngalaksanakeun usaha pikeun nyegah global warming, saperti: ngalakukeun reboisasi, ngahulag pangwangunan gedong anu mak kaca kaleuleuwihan, penanaman sarbu tangkal, nyieun taman kota, jst. Henteu ngan di Indonsia tapi nagara-nagara di dunya geus ngalakukeun usaha panyegahan global warming.
Pancn urang minangka pelajar kudu miara lingkungan ambh global warming henteu ngancem mahluk hirup anu aya di bumi ieu. Urang bisa ngalakonan tindakan leutik tapi boga pangaruh ged, saperti: urang miceun runtah dina tempatna, melak tangkal di pakarangan kelas, nyokot runtah anu ambacak, jst.
Hadirin anu dipihormat, ku sabab ta miara lingkungan kacida penting sakali ambh anakincu jaga urang engk bisa ngarasakeun ndahna hirup di dunya ieu sarta bumi urang tetep lestari. Amin!
Hayu urang mimitian miara lingkungan ayeuna saperti melak tangkal pikeun hiji urang!
Wassalamualaikum Warakhmatullahi wabarakaatuh !
Nama: Idhar Tio Atmaja
Kelas: 94
No abs: 19
Incoming search terms:
- pidato bahasa sunda tentang lingkungan
- biantara bahasa sunda tentang lingkungan
- contoh biantara bahasa sunda tentang lingkungan
- Miara kabersihan lingkungan
- biantara bahasa sunda tentang kebersihan
- pidato sunda tentang lingkungan
- pidato bahasa sunda tentang lingkungan hidup
- pidato bahasa sunda tentang kebersihan sekolah
- pidato sunda lingkungan
- contoh biantara miara lingkungan


text:
TEKS CERAMAH MAULID NABI MUHAMMAD SAW
BASA SUNDA
oleh : Dede Jalaludin Kamil
السلام عليكم……..
الحمد لله الذي أرسل رسوله بالهدى والصلاة والسلام على سيد المصطفى وعلى أله وصحبه أهل الصدق والوفى (أما بعد)
Saparantosna urang manjatkeun puji ka zat maha suci, puja ka zat maha kawasa jeung syukur ka Alloh zat maha ghofur . Sholawat sinareng salam mugia dikucurkeun ka Nabi anu masyhur mulai ti Singapur dugi ka Cianjur, anu koncara di Saudi Arabia, Indonesia bahkan saalam dunya nyaeta Habiibanaa wa Nabiyyanaa Muhammad SAW anu parantos masihan tauladan ka urang sadaya mangrupa akhlaq mulia sahingga tiasa nyandak mahluk ti zaman jahiliyyah ka zaman ilmiyah, minaddzulumaati ilannuur, kawit masa onta dugi ka kiwari masa mobil Toyota, motor Yamaha, HP Nokia jeung sajabana.
Anu dipihormat KH. Yusuf Kamil salaku pimpinan Pondok Pesantren Al-Kamiliyyah


text:
Manfaat Daun Kirinyuh
Fajar Krisnawati
Loba nu teu nyaho naon eta daun kirinyuh teh. Daun kirinyuh nyaeta sarupa daun nu hirup disabudeureun pakarangan imah. Daun kirinyuh moal hese kapanggihna, biasana daun kirinyuh sok kapanggih di pondasi-pondasi jeung dipakarangan sejenna.
Daun kirinyuh biasana sok dipake ngubaran raheut, padahal daun kirinyuh oge bisa kanggo ngubaran sagala panyawat sapertos rematik, darah tinggi, komo leukimia oge bisa diubaran. Buktina aya hiji kulawarga dihiji desa nu putrana ngagaduhan panyawat leukimia. Unggal bulan kulawarga eta sok ka rumah sakit kanggo cuci darah, saprak putrana ngaleueut cai daun kirinyuh eta ayeuna mah tos sababaraha bulan teu kedah cuci darah deui. Alhamdulillah ku manfaat daun kirinyuh eta urang tiasa ngubaran sagala panyakit.
Cara ngokolakeunna urang tiasa nyandak 1-3 lembar daun kirinyuh, wasuh cing bersih. Tinyuh ku cai panas antosan sababaraha menit, teras inum caina. Lamun hoyong enggal damang urang tiasa nginum 2 kali sahari.
Loba dadaunan dipakarangan nu urang teu apal naon manfaatna. Urang ge bisa hirup sehat jeung teu kudu mahal-mahal lamun urang daek nalungtik disabudeureun urang.
Manfaat Daun Kirinyuh
4 Responses so far.
-
Lukman says:
Inilah salah satu tanaman yang ada di sekitar kita, tapi tidak tahu bahwa ada manfaatnya. Terima kasih, ini sangat bermanfaat.
-
Alamkalam iingsunardi says:
Photo na tangkal kirinyuh nu jiga kumaha?
-
evendi says:
Iya foto daun kirinyuh
Di upload dong
-
evendi says:
Iya foto daun kirinyuh
Di upload dong


text:
Ass Bang Jasmin tepangkeun siha kirung Neng Rina anu doyis tea hehehe. Bade tumaros bang, Neng gaduh MMC nu mantan kabogoh Neng, tah MMC na teh ngangge password mantan neng alim masihan terang passwordna, kumaha tah supados tiasa kabuka tanpa diformat? Hatur thank u ah Bang...
Jawab : Ke..ke, ke ke, asa baru dengar nih istilah Doyis..(doyan buncis atau doi yang narsis gitu?) Alah Rina tong sok api2 lah, sagala MMC dikekewek, sagala MMC diparebutkeun,...ngomong wae bogoh keneh ka mantan teh, ulah sok alesan nanyakeun password....atawa emang ngahaja kitu c mantan teu masihan kodena? boa2 itu oge nyaah keneh ka Neng doyis....lamun rek balikan deui sigana kodena bakal dipasihan ka Neng? ....Neng, lagu lama eta mah,..api2 teu masihan kode padahal hayang panggih, bogoh keneh sih, ngan tengsin huh dasar lalaki..Hehehe hampura Rin..teu tiasa kukumaha, anu namina MMC pami tos kakonci teu tiasa dibuka, teu tiasa diformat..tetep kedah terang passwordna. Hadeueuh ..aya ku tega nya? password oge ditahan ku mantan..
9:50:00 AMMore About : SANTAI
Bang Jasmin


text:
Basa Sunda minangka basa nu dipaké kurang leuwih ku 27,000,000 jalma di wewengkon kulon pulo Jawa, atawa 13,6% ti populasi Indonésia.
Basa Sunda kagolongkeun kana famili basa Austronésia – Malayo-Polinésia – Malayo Kulon-Polinésia – Sundik nu mibanda sababaraha dialék/logat dumasar padumukan jalmana:
Parahiangan, ngawengku sabagian badag Tatar Sunda, minangka dialék utama (basa lulugu) basa Sunda nu diajarkeun ti mimiti sakola dasar (SD) nepi ka sakola menengah pertama (SLTP), nu ayeuna diajarkeun ogé di SMA sanggeusna kaluar kaputusan ti Gubernur Jawa Barat.
Fonologi
Kiwari, sakumaha di sakabéh wewengkon Indonésia, basa Sunda ditulis dina aksara Latin. Aya tujuh sora vokal: a, e (pepet), é, i, o, u, jeung eu; tanpa diftong. Konsonan kawakilan ku aksara b, c, d, g, h, j, k, l, m, n, p, r, s, t, w, y, ny, jeung ng. Konsonan séjén nu datang ti basa deungeun, misalna basa Arab atawa basa Inggris, lolobana dialihbasakeun kana konsonan utama tadi: f -> p, v -> p, sy -> s, sh -> s, z -> j, jeung kh -> h.
Tata Basa
- Artikel utama: Tata Basa Sunda
Tata basa Sunda kaasup anu basajan dibandingkeun basa-basa lainna. Aya sawatara ciri basa Sunda, nyaéta:
- taya parubahan kecap dumasar waktu, anu dina basa Inggris disebut tenses. Pikeun nangtukeun waktu, kalimah cukup diwuwuhan ku sawatara kecap saperti kamari, ayeuna, tadi, jsb.
- teu ngabogaan gender dina kecap-kecapna. Kukituna taya parobahan dina kecap-kecapna lantaran ditujukeun ka gender nu béda.
Sistem Tinulis
- Artikel utama: Aksara Sunda
Dina sajarahna, basa Sunda kungsi ditulis ku rupa-rupa aksara, diantarana:
- aksara Pallawa atawa aksara Pra-Nagari anu dipaké pikeun nuliskeun basa Sangsakerta, dipaké nepi ka abad ka-7,
- aksara Sunda Kuna anu diturunkeun tina aksara Pallawa.
- aksara Cacarakan atawa aksara Jawa, sacara umum marengan asupna Islam jeung kaadaban Jawa ka Cirebon (abad ka-16) jeung Priangan (abad ka-17),
- aksara Pegon, utamana di lingkungan pasantrén, ku asupna ajaran Islam ti tatar Arab,
- aksara Latin, mimiti dipaké ahir abad ka-19, diwanohkeun ku pangjajah Walanda.
Sacara resmi, pamaréntah Jawa Kulon ngaliwatan Perda taun 2003 geus ngarojong aksara Sunda pikeun pakéeun sapopoé.
Tata Krama
- Artikel utama: Tatakrama Basa Sunda
Tatakrama minangka hiji hal anu ogé leket dina basa Sunda, utamana dina dialék utamana (Parahiangan). Sanajan sawatara nonoman Sunda kiwari nganggap yén diajar tatakrama basa Sunda téh hésé, tatakrama tetep diajarkeun di sakola-sakola lantaran ku tatakrama ieu diharepkeun sikep silihormat jeung silihajénan.
Gaya Basa
- Artikel utama: Gaya Basa (Sunda)
Kawas basa Indonésia, dina basa Sunda ogé aya sababaraha gaya basa, contona:
Sastra
- Artikel utama: Sastra Sunda
Basa Sunda euyeub ku rupa-rupa karya sastra, boh anu klasik atawa anu moderen, diantarana:
http://su.wikipedia.org/wiki/Basa_Sunda
Filed under: informasi | Tagged: carpon, guguritan, jangjawokan, pantun, sajak, sisindiran, sunda, wawacan | Leave a comment »


text:
SAWALA matuh Pusat Studi Sunda (PSS), nu diayakeun 11 Juli 2008 di Gedung Indonesia Menggugat,
Geus jadi kacapangan yen urang Sunda man someah hade ka semah. Watek kawas kitu mindeng dimangpaatkeun ku para sales girl atawa saha bae nu nanawarkeun barang dagangan kalawan keketrok, door to door. Naon bae nu ditawarkeun remen dibeuli, boh sacara kontan boh dikiridit.
Saenyana, watek kawas kitu teh aya alusna upama dipake balantik. Ari ku jalan someah mah asa piraku masarkeun produk tepi ka hese hasil. Orokaya, upama dipatalikeun kana paripolah konsumen mah watek kawas kitu teh teu pamohalan kalah nembongkeun yen masarakat Sunda teh konsumtif.
Pajar urang Sunda man teu produktif, utamana dina widang ekonomi. Boa teu loba urang Sunda nu jadi jugala. Cenah, rek jadi jugala kumaha da urang Sunda mah katembongna teu pati wani nanggung risiko. Sikepna deukeut deukeut kana siger tengah, teu resep eekstriman. Nu dipalar herang caina beunang laukna.
Boa alatan kitu, di urang rea pagawe pabrik, upamana, nu asalna lain ti wewengkon deukeut pabrik. Eta, cenah, urang Sunda mah mindeng teu asup,
Pamustunganana rada nyelekit: pajar urang Sunda mah etos kerjana goreng. Tah, eta alesanana nu matak ayeuna hayang nyaho, kumaha saenyana an paripolah urang Sunda dina widang ekonomi? Sangkan teu lega teuing ambahanana, ngahaja museurkeun perhatian kana widang perbangan.
BD mere gambaran yen dina ngalayanan nasabah, utamana nu rek nginjeum duit, bang boga aturan nu geus jinek, antarana nimbang-nimbang heula karakter calon nasabah. Carana teu subjektif, upamana kalawan ningali seke selerna, tapi objektif. Upamana bae, nu ditimbang-timbang teh
Najan teu jentre ngagambarkeun karakter nasabah tumali kana selerna, tapi data nasabah bang nu dibagi sacara regional, kaasup data di Jawa Barat, puguh we penting. Orokaya, data nasabah bang mah kapan teu bisa diuar-uar. Dijaga rikip pisan. Tapi, paling copelna, urang bisa ngalelebah dumasar kana gurat badagna bae.
Tina gambaran umum ngeu-naan kiridit pengusaha mikro, kaayaan di Jawa Barat mah cenah kawilang alus. Kiridit macetna rata-rata ngan satengahna tina kiridit macet nasional. Har-tina, di Jawa Barat mah ukur saeutik kiridit nu macet. Kitu nu kagambar tina pedaran BD.
Ngan basa eta gambaran dibanding-banding jeung gambaran nu ditepikeun ku HS, nyaeta ngeunaan kiridit usaha tani, asa rada pagedrug. Sabab, cek HS, dina hal eta mah kapanggih yen di Jawa Barat rea kiridit nu macet. Tangtu, karakter tukang tani nu nyarokot kiridit usaha tani aya bedana upama dibandingkeun jeung karakter tukang usaha nu nyarokot kiridit usaha mikro. Bedana ten lain bae tumali kana wanda usahana, tapi deuih kana kasang tukang kahirupan masarakatna.
Ongkoh, sakumaha nu kagambar tina pedaran BD jeung HS, karakter pangeusi Tatar Sunda teh rupa-rupa. Upamana bae, masarakat Pantura beda jeung masarakat Priangan Wetan, kitu deui masarakat di wewengkon
Tumali kana anggapan yen urang Sunda kacirina konsumtif, BD nyebutkeun yen upama ditilik tina pangalaman di bang jeung angka PDRB (Pendapatan Domestik Regional Bruto} me-mang enya cenah masarakat Sunda ten kaitung konsumtif. Numutkeun BD, sikep konsumtif teh bakal goreng kasebutna mun teu ngijir kana kamampuh atawa penghasilan. Sikep kawas kitu sarua jeung teu produktif.
Kitu deui HS mere gambaran yen masarakat Sunda, pangpangna di
Basa gambaran kawas kitu dipakaitkeun kana masalah etos kerja, men kabeh nu milu sawala boga anggapan yen urang Sunda man etos kerjana kaitung kurang.
HS mere conto tina kaayaan pedagang kaki
Ari nu baralanjana mah tangtu we lolobana urang Sunda. Moal boa ieu gambaran nguatkeun anggapan yen urang Sunda teh konsumtif. Tapi bisa jadi ieu gambaran teh sacara teu langsung nuduhkeun hal sejen, upamana kurangna akses urang Sunda kana sumber sumber dana, sumber barang jualeun. Eta teh can kajawab kalawan pasti, memang kudu ditalungtik leuwih jero.
Cek tinimbangan BD, urang Sunda mah sigana leuwih cocog jadi ahli promosi atawa jadi nu ngokolakeun customer service. Sabab, dina eta widang tetela diperlukeun sikep santun. Malah mah, cek BD, urang Sunda mah sigana cocog upama digawe di bang. Ongkoh deuih loba urang Sunda nu nyekel posisi strategis di widang perbangan nasional.
Basa eta gagasan dipatalikeun kana etos kerja nu cenah kurang hade tea, BD jeung HS sasatna saluyu yen ajen atikan nu kudu jadi jawabanana. Atikan di dieu ngandung harti nu leuwih jembar: lain bae atikan formal tapi deuih atikan non-formal cara sawala atau riungan lianna nu ngabahas rupaning widang. Eta nu kudu digedurkeun.
Nu perlu dibahas teh lain bae masalah budaya, basa atawa kasenian Sunda, tapi deuih ekonomi, pulitik jeung sikep moral urang Sunda. Susuganan we urang Sunda teh teu ceehan, tapi boga sikep kompetitif tur ulet digawe. HS mere conto yen para pagawe pabrik di Tatar Sunda kacirina leuwih tengtrem batan pagawe pabrik di wewengkon sejen, najan kalan-kaJan hakna teu pati katedunan. Ari di wewengkon sejen mah para pagawe teh katembongna leuwih giat merjuangkeun hakna kalawan toh-tohan, najan cek paribasana kudu demontrasi unggal poe ge.
Ieu sawala rea ngaguar kakurang urang Sunda dina widang ekonomi jeung produktivitas—